הוועדה המיוחדת ליישום הנגשת המידע הממשלתי ועקרונות שקיפותו לציבור, כנסת 20, פרוטוקול מספר 109, 2017-11-27 12:00

סתיו שפיר: צהריים טובים לכולם ולכולן.

סתיו שפיר: אני מאוד שמחה לפתוח את ישיבת ועדת השקיפות שמתכנסת פה בפעם השנייה לטובת מדד השקיפות ברשויות המקומיות, בשיתוף פעולה עם עמותת שקיפות בינלאומית שעורכת את הממד החשוב הזה.

סתיו שפיר: וכבר בפתיחה אני יכולה לציין את השיפור העצום שאנחנו רואים במדד של רשויות מכל רחבי הארץ, בדגש על רשויות מהפריפריה, בהשקפת המידע שלהם באמצעות אתר האינטרנט לתושבים.

סתיו שפיר: המדד הזה בוחן את כל הערים בארץ, על השקיפות כלפי הציבור באמצעות אתר האינטרנט של הרשות, מדד שמשמש ככלי להגברת היעילות של השירות הציבורי ולהגברת האמון של הציבור בשלטון.

סתיו שפיר: המדד נועד לבחון את הנגישות והזמינות של המידע באתר האינטרנט של הרשות, ולהוות כלי בידי הרשויות להגברת השקיפות בנושאים שונים הנדרשים על-פי חוק, כגון: פרסום פרוטוקולים, תקציב, מכרזים, תכנון בנייה וכולי.

סתיו שפיר: המדד נועד לתמרץ שקיפות באופן כללי, כלומר, גם על נושאים שלא נדרשים לפי חוק אבל מהווים אבן יסוד בשקיפות בין הרשות המקומית לבין ציבור האזרחים, חברי המועצה ועובדי הציבור.

סתיו שפיר: לפני כמה ימים ערכנו פה דיון עם מנכ"ל משרד הפנים.

סתיו שפיר: במהלך הדיון שאלתי את המנכ"ל איך בסופו של דבר משרד הפנים מתכוון להתייחס לעובדה שכמעט מדי שבוע אנחנו שומעים על עוד ועוד רשויות שנמצאות או מעורבות בחקירות כאלה ואחרות בנושאים של שחיתות, שמטילות צל מאוד-מאוד כבד על ראשי הרשויות והרשויות המקומיות בכלל, ושלא בצדק.

סתיו שפיר: יש כל-כך הרבה אנשים טובים בתוך השלטון המקומי, שליחי ציבור אמיתיים, רציניים, שבאו לעשות עבודה לטובת האזרח ולעשות עשייה פוליטית שהיא באמת הפוליטיקה של היום-יום, של השירות הישיר שמקבל אזרח במקום שבו הוא חי, פוליטיקה הרבה יותר קרובה לאזרח מהפוליטיקה שנעשית כאן בכנסת.

סתיו שפיר: ועם זאת, ויש לצערי כמה עשרות כאלה, רק בשנים האחרונות קרוב ל-60 ראשי רשויות שנמצאים בחקירות, מטילים צל כבד על כל העשייה של השלטון המקומי.

סתיו שפיר: ואת הדבר הזה אנחנו חייבים לעצור וחייבים לשנות, והמפתח בעינינו, כאן בוועדה, הוא שקיפות.

סתיו שפיר: מהפכת המידע שמתרחשת כאן בשנים האחרונות, בכנסת היא מורגשת בצורה מאוד-מאוד משמעותית.

סתיו שפיר: בשנים האחרונות הבאנו לכך שתקציב הממשלה מתפרסם באופן השקוף ביותר, כל ההתקשרויות, כל המכרזים, כל התקציבים על לרזולוציות מאוד-מאוד מעמיקות, מתפרסם ומונגש לציבור.

סתיו שפיר: כל משרדי הממשלה מתייצבים אצלנו בוועדה מדי יום, כדי לדווח על השקיפות של המשרד שלהם, על השקיפות של התקציבים שלהם, השקיפות של ההוצאות שלהם, והשקיפות של ההליכים שהם מקיימים בקבלת ההחלטות.

סתיו שפיר: אותו דבר חייב לקרות גם בשלטון המקומי, וזאת תהיה מהפכה שתגרום לשירות שיקבל האזרח להשתפר בצורה אדירה.

סתיו שפיר: היא תביא אנשים טובים ומצוינים לתוך השלטון המקומי, היא תחזק את הכוח שלכם ואת ההשפעה שלכם – אני מדברת עליכם, ראשי הרשויות כי אמון של הציבור ושיתוף פעולה הוא מה שמייצר בסוף גם סמכות רחבה יותר ויכולת לפתור בעיות.

סתיו שפיר: המדד הזה שתציג לנו עמותת שבי"ל היום הוא ספתח מצוין למאבק ולתהליך שאנחנו רוצים לראות כאן.

סתיו שפיר: אנחנו רואים כבר רשויות שעשו התקדמות מדהימה, אנחנו רואים אימוץ של הכלים האינטרנטיים שניתנים כאן, והבנה שבאמצעות כלים אינטרנטיים משופרים ומשודרגים אפשר גם ליצור קשר חזק יותר עם התושבים.

סתיו שפיר: ואנחנו כאן בוועדה מחויבים לתהליך הזה, וגם בהמשך השנה נביא לפה את הרשויות באופן יותר ממוקד כדי להסתכל וללמוד מכם איך אתם משקיפים את העשייה שלכם ואיך אפשר גם לשפר.

סתיו שפיר: הצענו פה כל מיני דברים בישיבה הקודמת: האקאתון שקיפות, שיתוף פעולה עם הציבור כדי לנסות וליצור כלים טכנולוגיים; דיברנו על התקציבים שמקבלות הרשויות כדי להשקיף את המידע, שהם לא מספקים היום ובהרבה רשויות ממש אין תקציב לזה או אין מספיק התייחסות מצד המדינה.

סתיו שפיר: נדבר על זה גם היום.

סתיו שפיר: יהיו אתנו גם מישראל דיגיטלית כדי להסביר לנו מה נעשה בעניין הזה.

סתיו שפיר: מתארחת כאן היום השופטת בדימוס נילי ארד, יושבת-ראש עמותת שקיפות בינלאומית ישראל בחצי השנה האחרונה.

סתיו שפיר: אנחנו מאוד שמחים שאת פה.

סתיו שפיר: וכמובן, יפעת זמיר מנכ"לית העמותה הזאת כבר שלוש שנים.

סתיו שפיר: כל שנה פה היא יותר ארוכה מהרבה מהרגיל.

סתיו שפיר: השופטת בדימוס נילי ארד, אשמח שתפתחי את הדיון.

<נילי ארד: תודה רבה ליושבת-ראש הוועדה ותודה רבה לכם שבאתם.

<נילי ארד: מאוד-מאוד מרשים הקהל הנכבד שהגיע לכאן.

<נילי ארד: לאור כל מה שאמרת ובהמשך למה שאמרת, יושבת-ראש הוועדה, כשמתסכלים על המדד הזה או על התוצרים שלו, מה שהייתי רוצה להגיד בתחילה הוא שאנחנו יכולים לומר, לא עוד התושבים שקופים ולא עוד אנשים בלתי נראים וחסרי קול.

<נילי ארד: אחד הדברים הנוהגים במקומותינו הוא שאנשים אומרים, ממילא אף אחד לא רואה אותי, ממילא אף אחד לא שומע אותי, אז אלה למעלה החליטו.

<נילי ארד: והנה היום אנחנו רואים בנכונות של הרשויות המקומיות, של הערים שנמדדו כאן והן מובילות בשלטון המקומי, שנוצרה איזושהי מודעות לפתיחת שער, שהרשות המקומית אומרת, הנה, אנחנו רואים אתכם, אנחנו שומעים אתכם, אנחנו רוצים לראות אתכם, אנחנו רוצים לראות אתכם רואים אותנו, ואנחנו גם מוכנים לשמוע אתכם, מפני שעצם זה שרשות מקומית – והכוונה כמובן גם לעיריות – שמה באתר שלה מידע שאפשר גם להיכנס אליו ולהסתכל בו, כבר מזמין את התושב, את האזרח, בואו תבדקו אותי, תבקרו, תבדקו ותבדקו את המהות שעומדת מאחורי המידע.

<נילי ארד: ככל שאתם שמים יותר מידע על המסך, ולכאורה מישהו יכול לומר, טוב, אז זה כתוב, זה עוד לא אומר שזה קיים.

<נילי ארד: זה נכון.

<נילי ארד: המדד שלנו לא בא לומר שכל השירותים שכתובים באתר הם אכן מבוצעים בפועל הלכה למעשה, אבל זה השלב הבא.

<נילי ארד: כפי שהאדון פתח שם דלת ונתן לגברת להיכנס, הרשויות פותחות דלת.

<נילי ארד: אתם פותחים דלת לאזרחים ואומרים, עכשיו אנחנו רואים.

<נילי ארד: כלומר, אתם לא שקופים, לא אתם אלה השקופים, אל תחשבו כך, אנחנו שקופים.

<נילי ארד: וברגע שאנחנו שקופים, אנחנו השלטון, אנחנו הממסד, אנחנו הרשות המקומית, באותו רגע קמה חובה גדולה בצדה של ההצהרה על שקיפות.

<נילי ארד: ולכן ההצהרה של הרשויות, אלה שעשו יפה מאוד, אלה שעלו ויש כאן עלייה מאוד יפה ומרשימה, הם צריכים לדעת שגם בשנה הבאה וכל שנה חייבים להקפיד.

<נילי ארד: זה לא פעם אחת כתבנו את עצמנו, שמנו תמונה או ציור.

<נילי ארד: זה לא תמונה וזה לא ציור.

<נילי ארד: זאת התחייבות לעבודה במחויבות לציבור ולעמוד תחת ביקורת.

<נילי ארד: בית-המשפט העליון יותר מפעם אמר שהשקיפות היא תנאי הכרחי לתת לאזרח אפשרות לבקש ולקבל מידע, מפני שאם אני כאזרח – קודם כל, אני יודע שבכלל יש מכרזים, ואני יודע שעכשיו אני יכול להיכנס ולראות את המכרזים, בין אם זה מכרזי כוח אדם ובין אם זה מכרזי שירותים.

<נילי ארד: עכשיו אני רוצה מהעירייה – עכשיו אנחנו כביכול יצאנו מהתמונה, אבל כביכול, כי אנחנו מציגים אתכם לא עירום ועריה, אלא לבוש מאוד, הבגדים שאתם לבשתם עליכם.

<נילי ארד: עכשיו אני רוצה לראות מה מסתתר מתחת, והרשות חייבת למסור את המידע.

<נילי ארד: אבל תנאי למסירת המידע שנדע קודם כל שקיים דבר כזה, כי אדם מהיישוב יכול להגיד, אני לא יודע שקיים.

<נילי ארד: עכשיו אנחנו יודעים שקיים, אתם פרסמתם נתונים רבים, ואז אני בא ומבקש, והרשות צריכה לתת את המידע, היא חייבת למסור את המידע.

<נילי ארד: ואנחנו כולנו יודעים, לא רק רשויות, גורמי ממשל ושלטון לא תמיד מוסרים את המידע, לא תמיד מוסרים את כל המידע, וזו המחויבות שלכם, כי ברגע ששמתם את עצמכם לציבור, אתם גם תיקחו עליכם את החובה לעמוד מאחורי המילה שלכם.

<נילי ארד: יש עוד דבר שיושבת-ראש הוועדה עמדה עליו, וזה לצערנו שישנם תופעות של העמדה לדין, של הגשת כתבי אישום, שהתושב-האזרח אומר, וזה לא מגיע לאף אחד שיגידו עליו, טוב, הם כולם מושחתים.

<נילי ארד: אני לא מקבלת בכלל אמירה כזו, שכולם מושחתים.

<נילי ארד: אבל רבותי, כפי שגם על זה נאמר בפסיקה לא אחת, אבל לא רק בפסיקה, החיים, השקיפות היא תרופה לשחיתות.

<נילי ארד: היא תרופה מקדימה.

<נילי ארד: אנחנו יודעים שבסין אדם בריא הולך לרופא כדי שייתן לו מראש אפשרות לחיות חיים בריאים כדי שלא יצטרך להגיע למצב של מחלה.

<נילי ארד: המצב אצלנו בהשוואה הוא שאנחנו נחיה חיים בריאים בכך שנהיה שקופים, נהיה שקופים, אז לא נגיע למצב שנוכל אפילו להסתתר או שמישהו יאשים אותנו בכך שאנחנו מסתתרים מאחורי איזושהי פעילות לא חוקית מפני שאם ועדות תכנון ובנייה יהיו שקופות, ואם הפעילות ברווחה תהיה שקופה, ואם התקציבים יהיו שקופים – ושקוף אומר, בוא, קבל ממני מידע, אתה מבקש?

<נילי ארד: קח מידע – אז כולם יהיו יותר שקטים.

<נילי ארד: כי מה יגיד האדם הנכון ושאנחנו מצפים שיגיד מי שעומד בראש הרשות?

<נילי ארד: אין לי מה להסתיר.

<נילי ארד: רבותי, אין לי מה להסתיר זה הנושא שעומד פה בליבה של המדד הזה ברשויות המקומיות.

<נילי ארד: יש רשויות חלשות שלא הצליחו להגיע לפרסום יותר מדי גדול של האתרים שלהם.

<נילי ארד: אנחנו מציעים עזרה.

<נילי ארד: העמותה שלנו, אמרנו את זה, מוכנים לבוא ולסייע לכל רשות מקומית שתבקש איך להתנהל בצורה הכי טובה שהיא יכולה בהיבט של השקיפות.

<נילי ארד: אז אנחנו מזמינים אתכם לבוא אלינו.

<נילי ארד: ובסיום הדברים, אני רוצה להודות לד"ר גלית אבידר, מומחית שלנו, שעוסקת אתנו כבר שנים רבות בעניין הזה.

<נילי ארד: תודה רבה לך, גלית.

<נילי ארד: ונשתדל להשתפר.

<נילי ארד: אני מבינה שהשנה הבאה היא שנת בחירות לרשויות המקומיות, והשאלה היא אם הייתם מבקשים שנמשיך במדד הזה גם בשנת הבחירות?

סתיו שפיר: תלוי את מי שואלים.

<קריאות: - - -

<אליהו ברדה: זו שאלת השקיפות, ולכן שגם בשנת בחירות תהיה שקיפות.

סתיו שפיר: נכון.

<נילי ארד: אתה חושב שכן צריכים להמשיך במדד?

<נילי ארד: אתם חושבים שצריך להמשיך במדד?

<קריאות: כן.

סתיו שפיר: פה אחד.

<נילי ארד: יופי, תודה רבה לכם.

<נילי ארד: עשיתם לנו חידוש גדול ואתגר גדול.

<קריאה: בשנה הבאה בתאריך הזה נפגשים כאן.

<נילי ארד: כעת חיה.

סתיו שפיר: התאריך הזה זה אחרי הבחירות.

סתיו שפיר: פגרת הקיץ זה הזמן הטוב לעשות את זה.

<נילי ארד: רבותי, תודה רבה לכם.

<נילי ארד: כולנו השגנו דבר חשוב מאוד, ומחויבות שלכם לעצמכם ולציבור.

<נילי ארד: תודה רבה.

<קריאה: תאמיני לי, בשנה הבאה יהיו לך תוצאות הרבה יותר טובות אם תעשי לפני הבחירות.

<קריאה: חלק יעברו את המאה אחוז.

סתיו שפיר: יפעת זמיר, בבקשה.

<יפעת זמיר: בוקר טוב.

<יפעת זמיר: תודה רבה, נילי ארד, יו"רית העמותה, תודה רבה לגלית.

<יפעת זמיר: שלום לכם, ואנחנו מאוד שמחים שאתם כאן.

<יפעת זמיר: אתם השותפים שלנו לקפיצה המשמעותית מאוד שנעשתה כאן השנה.

<יפעת זמיר: אנחנו ננסה ברשותה של יושבת-ראש הוועדה לספר קצת על המהלך.

<יפעת זמיר: זה לא מהלך פשוט, הוא דורש הרבה שיתוף פעולה וגם הבנה למה שקיפות ואיך נראית שקיפות.

<יפעת זמיר: אנחנו רוצים לספר על האופן שבו המדד הזה עבד ואיך נעשה התהליך.

<יפעת זמיר: (הצגת מצגת) קודם כל, אנחנו נעזרנו במהלך השנה הזו בסטודנטים שהם צוערים לשלטון המקומי.

<יפעת זמיר: אני מניחה שרובכם מכירים את התוכנית הנהדרת של משרד הפנים והמרכז לשלטון המקומי, סטודנטים שלומדים גם באוניברסיטת חיפה, בראשותו של ד"ר איתי בארי, וגם באוניברסיטת בן-גוריון בראשותה של ד"ר פאני יובל.

<יפעת זמיר: הסטודנטים הללו מבינים את השפה שאנחנו מנסים להנחיל ברשויות המקומיות, והם קיבלו את המדד שלנו כמו סגרך ונכנסו לאתרים שלכם.

<יפעת זמיר: נעשתה בדיקה שאתם ידעתם עליה מראש, סטודנטים לקחו כל פרמטר מתוך 56 פרמטרים ובדקו אותם.

<יפעת זמיר: לאחר מכן הצלבנו את הממצאים שהסטודנטים אספו עבורנו.

<יפעת זמיר: יש לנו מלגאים שהם גם סטודנטים בוגרים שמקבלים מאתנו מלגה ועושים את העבודה.

<יפעת זמיר: לאחר מכן שיתפנו איתכם את התוצאות הראשוניות.

<יפעת זמיר: אמרנו לכם, בואו תראו, בואו תגיבו, בואו תגידו אם זה נראה לכם.

<יפעת זמיר: אולי אפשר להשתפר, הרי זו מטרת המדד.

<יפעת זמיר: ובאמת התחיל תהליך של השלמת מידע מצדכם.

<יפעת זמיר: במהלך הזמן הזה אנחנו עשינו יום עיון לרשויות שרצו להגיע אלינו ולשמוע.

<יפעת זמיר: אופיר פינס, יושב-ראש המכון לשלטון מקומי באוניברסיטת תל-אביב, ואנחנו, עשינו יום עיון שבו עזרנו לכם ללמוד את הסיפור.

<יפעת זמיר: אגב, זו לא תורה מסיני.

<יפעת זמיר: מי שהחליט, ואתם ודאי יודעים שמי שמחליט לקדם שקיפות באתר העירוני, עושה את זה.

<יפעת זמיר: לאחר מכן, כל החומר עבר לגלית, הממצאים, כתיבת הדוח שזה לייצר תובנות מהנתונים.

<יפעת זמיר: אנחנו רוצים לשתף אתכם בנתונים.

<יפעת זמיר: אפשר לראות את כל 14 הפרמטרים שבדקנו.

<יפעת זמיר: חייבת להגיד שיש לנו ועדת היגוי, ועדת מייעצת מאוד משמעותית שחברים בה מומחים לשלטון מקומי, מדע המדינה, מינהל מדיניות ציבורית, ויחד איתם אנחנו מעדכנים כל שנה את המדד, את הפרמטרים, שהנה הם לפניכם כאן, כל 14 הפרמטרים.

<יפעת זמיר: הוועדה חשבה שאלה הפרמטרים המשמעותיים ביותר שבאים לידי ביטוי באתר העירוני.

<אופיר פינס: בשנה הבאה זה יהיה יותר קשה.

<יפעת זמיר: והנה הנושאים שנבדקו ביחס שבין 2016 ל-2017.

<יפעת זמיר: זה בסדר יורד ואפשר לראות את הקפיצה בפרמטרים.

<יפעת זמיר: אפשר לראות איפה השתפרו משמעותית ואיפה השיפור היה יחסית קטן.

<יפעת זמיר: אין ספק שיש פה אתגר משמעותי.

<יפעת זמיר: אנחנו יודעים ששקיפות, משמעותה היא לקחת את החומר שקיים ביחידות השונות בעירייה, מחלקות, יחידות, מינהלים, לייצר לו נראות, לסדר אותו, זה גם משמעותי.

<יפעת זמיר: ולתכלל אותו לתוך נתונים מסודרים על-פי הסרגל הזה.

<יפעת זמיר: אפשר לראות לדוגמה, דרכי התקשרות, אנחנו ציפינו שתהיה קפיצה למרות שמראש זה כבר היה גבוה, 90% עלה ל-94%.

<יפעת זמיר: הנתונים שבהם נעשתה קפיצה נמוכה יותר הם באמת דברים שקשורים אולי לתקציב שהעירייה מנהלת, חברות עירוניות, מענקים ותמיכות.

<יפעת זמיר: זאת אומרת, כאן אנחנו מצפים שלמרות הקפיצה שנעשתה, למשל, מענקים ותמיכות, קפיצה מ-53% ל-75%, שבעצם מראש הרציונל שעומד מאחורי המספר הזה יהיה נהיר יותר.

<יפעת זמיר: והנה עיקרי הממצאים מקובצים.

<יפעת זמיר: קודם כל, שאפו לארבע רשויות מקומיות שבפעם הראשונה קיבלו 100 במדד של עמותת שקיפות בינלאומית: חולון, כפר סבא, מגדל העמק וקרית ביאליק.

<יפעת זמיר: ברכות ושאפו.

<יפעת זמיר: זו עבודה משמעותית של צוות שלם בתוך הרשות שעבד כדי שזה יקרה.

סתיו שפיר: איפה הן היו בשנה שעברה, שנראה מה רמת השיפור?

סתיו שפיר: כי 100 זה ציון בעייתי, משם עלולים לחשוב שאין לאן להשתפר.

<גלית אבידר: מ-C, חלק היו ב-A.

<גלית אבידר: אבל כולם נתנו קפיצה מאוד גדולה.

סתיו שפיר: יפה מאוד.

סתיו שפיר: כל הכבוד.

<נילי ארד: השאלה היא אם שומרים על ה-100.

סתיו שפיר: עכשיו הם יהיו חייבים לשמור, כי מפה אפשר רק לרדת.

סתיו שפיר: עכשיו זה נהיה הרבה יותר קשה.

<נילי ארד: זו מחויבות מאוד גדולה.

<יפעת זמיר: אפשר לראות שיש 40 ערים שעשו קפיצה ושיפרו את הציון שלהם, והמשפרת הגדולה ביותר היא טייבה שלקחה תחת ניהולו של מנכ"ל העירייה את ההחלטה שעושים ומשפרים, ולוקחים את המדד כסרגל, ועושים עליו כמו צ'ק ליסט, איפה אנחנו יכולים להשתפר, והם עלו באמת ב-68%.

סתיו שפיר: מדהים.

<יפעת זמיר: ל-12 רשויות היתה הרעה בציון.

<יפעת זמיר: זאת אומרת, חלקן לא עדכנו את הפרמטר, לא הכניסו, למשל, פרוטוקולים עדכניים, או בכלל לא שמו את הפרמטר עצמו בתוך האתר.

<יפעת זמיר: בפורום ה-15 אפשר לראות ש-13 ערים מתוכן ממוקמות ברמות הגבוהות.

<יפעת זמיר: ועדיין שתי ערים, חיפה ורמת-גן, ברמה B, זה נמוך, אין סיבה להיות במקום הזה.

<יפעת זמיר: למעט טייבה וסכנין, שהן ברמה B, כל שאר הערים הערביות ממוקמות ברמה D.

<יפעת זמיר: לשפרעם אין אתר אינטרנט בזמן שנעשתה בדיקה, לא בדקנו לאחר מכן.

סתיו שפיר: נמצאים אתנו משפרעם פה?

<יפעת זמיר: לא, הם לא נמצאים כאן לצערנו.

<קריאה: גם חברי הכנסת הערביים לא נמצאים משום מה.

<קריאה: אני קצת תוהה על העניין הזה, אבל על זה אני אדבר אחר-כך.

<יפעת זמיר: בסדר גמור.

<יפעת זמיר: אני אעבור בקצרה ואנחנו נדבר על האתגרים, זה מאתגר.

<יפעת זמיר: אנחנו יודעים ששקיפות מאתגרת, כתהליך של יצירת קשר עם התושב.

<יפעת זמיר: זה מורכב, זה מאתגר, וזה חלק מהמסקנות שלנו.

<יפעת זמיר: עוד שני נתונים משמעותיים – אנחנו רואים שמבין הערים החרדיות אלעד היא העיר היחידה שמקבלת ציון טעון שיפור.

סתיו שפיר: מה זה אומר, שהיא מקבלת טעון שיפור?

סתיו שפיר: מה מקבלות האחרות?

<גלית אבידר: הן מקבלות יותר גבוה.

<גלית אבידר: הם קפצו עם הציון שלהם.

<גלית אבידר: הנתון הזה אמור להגיד שבסך-הכול גם בערים החרדיות אנחנו רואים שיפור.

סתיו שפיר: האחרות השתפרו.

סתיו שפיר: זה חשוב לציין.

<יפעת זמיר: כן.

<יפעת זמיר: בצפון ובדרום יש לנו כמה בולטות - בצפון מגדל העמק וקרית ביאליק, בדרום אילת מובילה את ערי הדרום עם 98%, וקצת נספר על הפעילות הדיגיטלית החדשנית שעושה העיר אילת.

<יפעת זמיר: לקחנו דוגמה של מענקים ותמיכות שהיא הקטגוריה שבה היתה קפיצת המדרגה הכי משמעותית, קפיצת מדרגה של 25% ביחס לשנה הקודמת.

<יפעת זמיר: קוד אתי, הסכמים קואליציוניים, אלה דברים שנראים מוזר.

<יפעת זמיר: הם לא מקובלים, הם לא על-פי חוק, הם מה שנקרא: מעבר לחוק, ואנחנו מציעים מבט על הפרמטרים האלה על-מנת לקדם יושרה ברשות המקומית.

<יפעת זמיר: רק ל-28 ערים יש קוד אתי כלשהו, ורק ל-28 ערים אנחנו רואים שהם מפרסמים הסכמים קואליציוניים.

<יפעת זמיר: צריך להבין ואתם יודעים טוב מאתנו שהסכמים קואליציוניים מבטאים חלוקת סמכויות, כספים, כפי שאמרת - - - סתיו, זה משמעותי.

<יפעת זמיר: צדק חלוקתי הוא אולי שם הקוד.

<יפעת זמיר: מקבלי שכר גבוהים – רק 30 רשויות פרסמו.

<יפעת זמיר: אגב, אנחנו לא מבקשים את שמות המקבלים, אלא את הפוזיציות.

<יפעת זמיר: מכרזי תשתית – ואנחנו יודעים שבתשתיות אם מחפשים קצת כותרות, רק 34 רשויות פרסמו את תוצאות המכרזים באתר.

<יפעת זמיר: זאת אומרת, נעשה מכרז, שמתם אותו באתר, שימו את התוצאה.

<יפעת זמיר: זה חשוב מאוד.

<יפעת זמיר: סביבה – אנחנו רואים שרק 36 ערים מפרסמות תוצאות מדידת רעש.

<יפעת זמיר: אגב, תחשבו על תהליך שהוא פרו אקטיבי, אכיפת המידע, כמה הוא יקל עליכם אחר-כך בהתנהלות מול התושבים.

<יפעת זמיר: זאת אומרת, כל מידע על הגרף הזה שבין לשים באתר או לקדם אותו באופן פרו אקטיבי, מייצר עבורכם בסוף בשיתוף הזה קלות יתר בדיאלוג עם האזרח כי נבנה שם אמון, ואמון מבחינתנו זה שם המשחק.

<יפעת זמיר: חברות עירוניות – גם המבקר אמר לאחרונה, רק מעט ערים פרסמו את הדוחות השנתיים של החברות העירוניות.

<יפעת זמיר: אני רוצה לספר לכם שפתחנו השנה שיתוף פעולה עם מפ"י, המרכז למיפוי ישראל.

<יפעת זמיר: תוכלו לראות את כל החתכים של המדד באתר של מפ"י.

<יפעת זמיר: זו דוגמה לסיכום הכולל של מדד השקיפות, אבל כל 56 הפרמטרים יופיעו באתר מפ"י על מפה.

<יפעת זמיר: בעתיד אנחנו מקווים שכל הרשויות בישראל, כולל אזוריות וכולל מקומיות יהיו על המפה הזו.

<יפעת זמיר: השנה זה רק ערים.

<יפעת זמיר: הנה הדירוג: A פלוס, A, אנחנו לא נעבור רשות רשות.

<יפעת זמיר: יש אצלכם את זה בחוברת, זה גם יהיה באתר שלנו.

<יפעת זמיר: כל הפרמטרים מפורסמים כמובן.

<קריאה: אולי בכל זאת לברך את?

<קריאה: - - -

סתיו שפיר: כן, אנחנו ניתן כמובן לראשי הרשויות הנכבדים שהגיעו למקומות הראשונים לדבר ולספר לנו על התוצאות הללו.

<יפעת זמיר: זה באמת מרגש.

<יפעת זמיר: אנחנו מאוד מאוד נרגשים בעמותה, יש תחושה שנעשתה התקדמות מאוד משמעותית, גם בדיאלוג עם הרשויות, וצריך לציין ש-50 מתוך 76 הרשויות היו אתנו בקשר.

<יפעת זמיר: זאת אומרת, נבנה אמון גם בינינו לבין הרשויות, וזה מה שדחף את השיפור.

<יפעת זמיר: אנחנו מאמינים בדיאלוג, ואנחנו מכירים את האתגרים שעומדים בפני הרשויות המקומיות.

<יפעת זמיר: הקשר שבין השלטון המקומי לשלטון המרכזי הוא מורכב, ואנחנו באים כאן לסיוע וכך זה יהיה גם בהמשך.

<יפעת זמיר: אנחנו מקווים שלא נראה את אשכול D במדד הבא, ואנחנו נושיט פה יד לשיפור.

<יפעת זמיר: המסקנות שלנו מהמדד שלנו ל-2017 – כשלא חלה חובת פרסום, למשל, שקיפות שלא על פי חוק חופש המידע ובנושאי סביבה, אנחנו נראה פחות פרו אקטיביות מצד הרשויות, וחבל.

<יפעת זמיר: גם בנושאים המהותיים אנחנו רוצים לראות - - - כספי ציבור באים לידי ביטוי בספר התקציב, חוזים, מכרזים, מענקים, תמיכות, כמובן תאגידים כמו חברות עירוניות.

<יפעת זמיר: זה מדאיג אותנו, למרות השיפור מ-2016.

<יפעת זמיר: יש שיפור, צריך לומר את זה ואנחנו אומרים את זה בכל פה.

<יפעת זמיר: ועם זאת, צריך לייצר פה הבנה פנימית לפני שהיא הופכת להיות חיצונית.

<יפעת זמיר: זה ברור לנו.

<יפעת זמיר: חייבת להיות הבנה פנימית שאנחנו מנהלים כסף של הציבור, ולכן הדברים צריכים להיות שקופים.

<יפעת זמיר: אנחנו מודעים לקושי שבדיאלוג הזה.

<יפעת זמיר: זה עידן לא פשוט, ויש בחוברת מאמר גדול שמדבר על שיתוף הציבור.

<יפעת זמיר: זה מאתגר, ועם זאת, אנחנו רוצים לקדם את התפיסה שמבחינת

<יפעת זמיר: כם, ככל שהפתיחות תהיה גבוהה יותר, האמון שייווצר ביניכם לבין התושבים יהיה גבוה יותר.

סתיו שפיר: תודה רבה.

<נילי ארד: אני רוצה להודות לחברי ועדת ההיגוי, הם הוועדה המייעצת שלנו, הם אלה שהתייעצנו בהם והם אלה שמלווים אותנו.

<נילי ארד: יושב-ראש הוועדה הוא פרופ' אסף מידני, ד"ר פאני יובל, ד"ר איתי בארי, ד"ר עדי קפליוק שהוא חבר הוועד המנהל, גם הוא חבר הוועדה, וכמובן, מר אופיר פינס, חבר הכנסת לשעבר.

<נילי ארד: תודה רבה לחברי הוועדה, ולאור האתגר שהנחתם בפנינו נבקר אתכם גם בשנה הבאה, נבקר במובן של visit.

<נילי ארד: תודה רבה.

סתיו שפיר: השר לשעבר אופיר פינס, חבר בוועדה וראש המכון לחקר השלטון המקומי, מתמצא היטב בתחום, אני אשמח לשמוע את הבחינה שלך לאורך השנים בנושא שקיפות ברשויות המקומיות, ואולי גם קצת התפקיד של משרד הפנים בעניין הזה.

סתיו שפיר: אחר-כך אני אספר לכם מה נאמר על-ידי משרד הפנים לפני כמה ימים בוועדה בהקשר הזה, ולאן אנחנו רוצים לחתור.

<אופיר פינס: תודה רבה, גברתי היושבת-ראש.

<אופיר פינס: אנחנו בפרויקט הזה כבר כמה וכמה שנים.

<אופיר פינס: התוצאות השנה הן תוצאות מאוד מרשימות.

<אופיר פינס: אין שום ספק.

<אופיר פינס: לא ברור אם זה בגלל שכולכם כל כך מצטיינים או שבגלל שהמבחן יותר מדי קל.

<אופיר פינס: לאור התוצאות הטובות אצל הרבה מאוד רשויות – אגב, לא בכל הרשויות, אבל יש שיפור ניכר באופן כללי – אני חושב שנצטרך קצת להקשות, להקשות במובן של ללכת שלב אחד קדימה.

<אופיר פינס: שקיפות זה עניין יחסי.

<אופיר פינס: אפשר ללכת עם עוד פרמטרים, עוד קריטריונים, לבדוק עוד דברים.

<אופיר פינס: אני מזדהה לגמרי עם הדברים שנאמרו פה עד עכשיו לגבי חשיבות השקיפות והצורך בשקיפות.

<אופיר פינס: אבל הדבר הכי יפה בעיניי הוא שיש כאן עקומת למידה בלתי רגילה.

<אופיר פינס: זאת אומרת, רשות שרצתה לקבל 100 או 98 או 96 או משהו כזה, והחליטה שזה בנשמתה ושזה חשוב לה, היא עשתה את זה.

<אופיר פינס: אבל זה גם שינוי תפיסה.

<אופיר פינס: זה אומר שאתה פותח, אתה משתף את הציבור, אתה צריך לעבור איזשהו רוביקון, אתה צריך לעבור איזשהו שלב פנימי, בעיקר ראש הרשות והאנשים שעובדים איתו, ולהגיד, חבר'ה, אנחנו שמים את הדברים, זה עולם מודרני, זה עולם דיגיטלי, זה עולם שהדברים צריכים להיות על השולחן.

<אופיר פינס: אני חושב שזה תהליך מאוד יפה ומגביר מאוד את אמון הציבור בראשי הרשות המקומית ונבחריה, במנהלים ובעובדים.

<אופיר פינס: אני מקווה שעוד ועוד רשויות יגיעו לתוצאות גבוהות ולשקיפות גבוהה באתרים.

<אופיר פינס: אגב, האתרים זה לא כל המשחק.

<אופיר פינס: האתרים זה רק מקום אחד שאפשר באמצעותו לייצר שקיפות.

<אופיר פינס: יש הרבה מקומות אחרים שהרשות יכולה לבחור ויש הרבה רשויות שהולכות למקום הזה, להיות שקופות בתהליכי קבלת ההחלטות בעיקר, בתוצאות.

<אופיר פינס: הפועל היוצא של זה הוא שיתוף הציבור גם במובנים רבים אחרים.

<אופיר פינס: בקיצור, אנחנו בהחלט רואים ברכה בעמלנו.

<אופיר פינס: אנחנו שמחים על הפרויקט הזה, אנחנו נמשיך אותו.

<אופיר פינס: אני רוצה להודות לשבי"ל, שהיא עמותה חשובה מאוד, שהניפה את הדגל הזה של השקיפות, לא רק בנושא הזה אלא בכלל, אבל היא פרצה את הדרך פה.

<אופיר פינס: שמחתי שהיה לי חלק קטן בנושא הזה ושיכולתי להיות לעזר.

סתיו שפיר: תודה רבה.

סתיו שפיר: חיים ביבס, בבקשה.

<חיים ביבס: צהריים טובים.

<חיים ביבס: באנו מדיון סוער אחר על תאגידי המים, שם הדיון פחות נינוח והאמוציות מגיעות לשמיים.

<חיים ביבס: אני חושב שהשלטון המקומי, שהוא בעצם השלטון האמיתי, ויציבותו בעידן היום תלויה גם בכך שהכול צריך להיות בפני התושבים, והיום גם אי אפשר להסתיר שום דבר.

<חיים ביבס: נגמרו הימים האלה, הימים שאתה יכול להסתיר משהו או לא להוציא משהו לציבור.

<חיים ביבס: היום במהירות שיא אתה מגיע לכל מקום.

<חיים ביבס: ולכן, מהרגע הראשון כאשר יפעת פנתה אלינו, נכנסנו פנימה לתוך התהליך על מנת לקדם – ככל שרשויות ישימו את עצמן יותר בתוך המבחן הזה, נוכל להגיע למצב שהרבה יותר רשויות יוכלו למצב את עצמן.

<חיים ביבס: אני חושב שנושא השקיפות הוא דבר חשוב משום העובדה שהוא כלי ניהולי ממדרגה ראשונה בעבודה של ראש הרשות ושל נבחרי הציבור מול הציבור עצמו.

<חיים ביבס: אני חושב שהמדד שמוצג היום הוא משמעותי עבור השלטון המקומי כי בסופו של דבר הוא היכולת לשפר דרך זה את השירות לתושבי מדינת ישראל.

<חיים ביבס: נכון שיש עוד עבודה לפנינו, כי בסוף יש 76 רשויות שנמדדו, יש בסך-הכול 257 רשויות במדינת ישראל.

<חיים ביבס: יש עוד עבודה קשה בהרבה מקומות.

<חיים ביבס: לא לכל המקומות מגיעים וצריך להגיע לכל המקומות.

<חיים ביבס: צריך גם לייצר את הכלים שבעזרתם ניתן יהיה לסייע ולעזור לאותן רשויות גם להיפתח.

<חיים ביבס: זה לא פשוט.

<חיים ביבס: יש רשויות מגזריות שם צריך לטפל בגישה אחרת.

<חיים ביבס: יש רשויות שמטבע הדברים, הגדולות, הבינוניות, נטולות מענקים, שיותר קל להן להיות שם, שזה כלי שמשמש אותן.

<חיים ביבס: יש הרבה מאוד אמצעים שבסוף דרכם אני מאמין שאם גם יינתן תקציב שהמדינה תגיד, זה התקציב עבור אותם תהליכים, נוכל לייעל את הרשויות, נוכל להביא לכך שהכול יהיה פתוח ושקוף, והכול יוכל להיות מול עיני הציבור, וזה יביא להתייעלות ויעילות של המערכת.

<חיים ביבס: נמצאים פה ראשי רשויות שאני מאמין שהם יצאו ראשונים בתוך המדד.

<חיים ביבס: הם פחות מעניינים אותי.

<חיים ביבס: לא בגלל שברמה האישית, חלילה, יש לי משהו איתם.

<חיים ביבס: יותר מעניין אותי כן לראות פה רשויות מגזריות ורשויות חלשות, יותר רשויות שבסוף אם נגיע לשם וניתן להם את הכלים ואת המשאבים, נוכל להגיד, רבותי, הצלחנו עם כל הנושא של השקיפות, אבל הצלחנו גם להביא לשירותים טובים יותר לתושבי מדינת ישראל.

<קריאה: מגדל העמק עברה את תל-אביב?

<חיים ביבס: מגדל העמק תמיד היתה בירת ההייטק, תמיד היתה רשות מובילה, היא לא רשות מסכנה.

<חיים ביבס: תפסיקו לייצר למגדל העמק סטיגמות שהן לא שם, ממש לא.

<חיים ביבס: היא רשות מעולה כי היא - - -

סתיו שפיר: חיים, אני רוצה לשאול אותך שאלה.

סתיו שפיר: לפני כמה ימים ישב כאן בוועדה מנכ"ל משרד הפנים.

סתיו שפיר: אני הפניתי אליו כמה שאלות שהגיעו כמובן גם מתושבים, ואחרי בדיקה מאוד מעמיקה שלנו, שבה אנחנו רוצים לראות את תקציב הרשויות המקומיות ברזולוציה גבוהה.

סתיו שפיר: תקציב החינוך, למשל – יש החלטת ממשלה מ-2013 שמחייבת את הממשלה לחשוף את תקציב החינוך.

סתיו שפיר: אנחנו יודעים כמה זה חשוב כדי להבין את הפערים העצומים בתקצוב החינוך בין המגזרים ובין מרכז לפריפריה, והפער הגדול ביותר נמצא בתקצוב שמגיע מהרשויות.

סתיו שפיר: אבל כשמחפשים בתוך תקציבי הרשויות ומנסים להבין איך באמת מתחלק תקציב החינוך ברמת בית-הספר זאת משימה כמעט בלתי אפשרית.

סתיו שפיר: כששאלתי את מנכ"ל משרד הפנים על הנושא הזה, אמר לי המנכ"ל, אנחנו לא רוצים לנהל את הרשויות.

סתיו שפיר: אני לא ביקשתי שהם ינהלו עוד את הרשויות, הם אומנם הרגולטור אבל לא ביקשתי שינהלו אתכם.

סתיו שפיר: ביקשתי לחשוף תקציב כפי שמשרד החינוך חושף את התקציב שלו, כפי שכל משרד ממשלתי חייב היום לחשוף את כל ההתקשרויות שלו, את כל ההוצאות, כולל בחלוקה למה היה בפטור ממכרז, אגב, 80%, זה מצב מביש מאוד, ומה היה במכרז ועוד.

סתיו שפיר: למה הרשויות המקומיות לא יכולות?

סתיו שפיר: אמר לי עוד מנכ"ל המשרד, אם התושב מבקש, אז עונים.

סתיו שפיר: אבל מה?

סתיו שפיר: אנחנו הסתכלנו על הרבה מאוד פניות של תושבים לרשויות.

סתיו שפיר: אני לא אציין פה שמות, אבל פניות לרשויות שלא נענו מעולם.

סתיו שפיר: מה אנחנו יכולים לעשות ואיפה אתם נכנסים בתפקיד השלטון המקומי, כדי לשפר את המצב הזה?

<חיים ביבס: תקציב החינוך מתחלק לשניים - - -

סתיו שפיר: נתתי את זה כדוגמה, אגב.

סתיו שפיר: אני מדברת על התקציב בכלל, על רזולוציה גבוהה של התקציב.

<חיים ביבס: דווקא דוגמה נתת כי היא דוגמה לחוסר הבנה של המערכת התקציבית, שלטון מקומי ושלטון מרכזי.

<חיים ביבס: תקציב החינוך של בתי-הספר היסודיים וגני ילדים הוא ממשרד החינוך ישירות, הוא לא דרכנו בכלל.

<חיים ביבס: העל-יסודי אנחנו בסך-הכול צינור.

<חיים ביבס: זאת אומרת, כל הנתונים הם נתונים שקופים.

<חיים ביבס: הדבר היחיד שאנחנו מדברים עליו הוא הדלתא, הוא מה שהרשות מביאה, והוא שקוף לחלוטין, כולם רואים אותו.

<חיים ביבס: אלא מה, כולם זה לא מה שהם מבקשים.

<חיים ביבס: הם רוצים לקבל את זה כאקסל פתוח כדי להציג.

<חיים ביבס: את יודעת הרי מתוך ניסיונך בתקציב המדינה שתקציב משרד החינוך, לדוגמה, ש-92% ממנו הוא תקציב קשיח, שכר ופעולות חובה, בסופו של דבר אי אפשר לשנות.

<חיים ביבס: זאת הבקשה.

<חיים ביבס: התקציבים ברורים לחלוטין, הם שקופים.

<חיים ביבס: מי שביקש אותם ממשרד החינוך ומי שעמד על כך במסגרת המאבק הדיפרנציאלי שלנו כדי להוכיח שהוא מתקיים דה פקטו זה היה אנחנו, ולכן הוא קיים.

<חיים ביבס: יש היום סדרה שלמה של דוחות שנמצאים בתוך האתר של משרד החינוך שאנחנו בחלק הרשויות גם יוצקים אותם בתוך הרשויות שלהם, שיש בו את הפירוט המלא, יסודי וגני ילדים.

סתיו שפיר: לא, לא.

סתיו שפיר: אבל אין פירוט של בתי-ספר.

סתיו שפיר: זה לא נכון.

<חיים ביבס: העל-יסודי זה לא אנחנו.

סתיו שפיר: אני מדברת על דבר פשוט, ולא דיברתי רק על תקציב החינוך, אני מתייחסת גם לתב"ר וגם לכל פרסום ההתקשרויות של הרשויות המקומיות.

<קריאות: אבל זה לא הדיון.

<חיים ביבס: זה לא הדיון - - -

סתיו שפיר: סליחה, זה בדיוק הדיון.

<חיים ביבס: כל תב"ר שעובר ברשות הוא עובר דרך מועצת העיר.

<חיים ביבס: הוא מגיע בתב"ר בסעיף ברור לגבי כל דבר ועניין.

סתיו שפיר: בסדר, אני שואלת איפה זה מתפרסם.

<חיים ביבס: אתה בונה גן ילדים, צריך לבוא כגן אחד.

סתיו שפיר: איפה זה מתפרסם?

סתיו שפיר: מה שקורה ואם זה מבוקר ומפוקח, בוודאי.

סתיו שפיר: איפה זה מתפרסם?

סתיו שפיר: איפה הפרסום לתושבים, גם של בתי הספר?

<חיים ביבס: יש תקציב.

<חיים ביבס: אין כזה דבר, בתי ספר אתה לא יכול להציג דוח מכיוון שרוב התקציב הוא בכלל לא שלך.

סתיו שפיר: רק שלך, אבל אני מדברת רק על התקציב שלך.

<חיים ביבס: התקציב שלנו, עם כל הכבוד, ניתן לבתי הספר, יש לו קריטריון מאוד מאוד ברור לבתי הספר, הוא קיים בתוך התקציב עצמו - - -

סתיו שפיר: חיים, אני שואלת איפה הוא מתפרסם.

<קריאות: בתקציב העירוני.

סתיו שפיר: חברים, אנחנו בישיבה שהיא אומנם ישיבה חגיגית והיא מהודרת ושמחה, ואנחנו נורא גאים ברשויות שעשו שיפור מדהים אבל אנחנו גם מנסים תמיד להתקדם, וזה חלק מההתקדמות הזאת.

סתיו שפיר: אני מדברת לא על זה שמפרסמים את הכותרת:

סתיו שפיר: חינוך, אלא שמפרסמים כמה תקציב מועבר לכל בית ספר.

<סימון אלפסי: היום כל בית ספר, רובם לפחות, מתנהל בניהול עצמי.

<סימון אלפסי: היום לכל בית ספר יש תקציב משלו, העירייה מעבירה את מה שהיא צריכה להעביר - - -

<חיים ביבס: היא שואלת איפה זה מתפרסם.

סתיו שפיר: איפה זה מתפרסם?

סתיו שפיר: ברור שאתם מעבירים את התקציב.

סתיו שפיר: היכן באינטרנט זה מפורסם?

<אלי דוקורסקי: אני אתן לך דוגמה מתקציב עיריית קרית ביאליק.

<אלי דוקורסקי: למשל, בית ספר "קדימה", השתתפות שרתים סכום X, בית ספר "קדימה" השתתפות מזכירות סכום X, בית ספר "ידע" - - -

סתיו שפיר: וזה מתפרסם בקרית ביאליק.

סתיו שפיר: כל הכבוד לקרית ביאליק, יש לנו פה גם נציגים מהרשות.

סתיו שפיר: מצוין.

סתיו שפיר: איפה זה מתפרסם בצורה רוחבית על כולם?

<חיים ביבס: זה מתפרסם בתוך התקציב שלנו שמתפרסם.

<חיים ביבס: אם היית אומרת מראש שזה מה שאת רוצה, היית מקבלת פה תקציב, בתוך התקציב הוא מובנה.

<חיים ביבס: בכל בית ספר יש חלוקה בין מורים לשרתים וכל מה שצריך, כולל פעולות וכולל הכול, מופיע באופן מלא.

<חיים ביבס: כל רשות שמעבירה תקציב, אם היא מעבירה אותו כדת וכדין ויש עליו ביקורת, וכל תקציב כזה עובר גם אל משרד הפנים, הוא מתפרסם.

<חיים ביבס: אלא שחלק מהאנשים לא יודעים לחפש.

<חיים ביבס: גם אנחנו בזמנו, כשבאנו עם הסיפור הזה של הדיפרנציאלי, משרד החינוך אמר את זה עלינו, שאנחנו לא יודעים לחפש.

<חיים ביבס: וואלה, הם צדקו, הלכנו, נכנסנו, בדקנו ואז הוצאנו את התוצאות.

<חיים ביבס: גם פה, תיכנסי לתקציב עצמו, אם את רוצה, תיכנסי לעיריית מודיעין, תוציאי את תקציב החינוך, תעברי על סעיף בתי הספר, תגיעי, אחד לאחד תמצאי את זה.

סתיו שפיר: לכל בית ספר באתר באינטרנט?

<חיים ביבס: כל בית ספר מפורט בתוך התקציב.

סתיו שפיר: לא, באתר אינטרנט?

<חיים ביבס: התקציב עולה לפרסום באתר האינטרנט אחרי שהוא עובר.

<חיים ביבס: עכשיו אנחנו מאשרים תקציבים, כל הרשויות, מסיימים עד ה-31 בדצמבר, יאשרו תקציבים.

<חיים ביבס: בינואר-פברואר יתפרסמו התקציבים באתרים, תיכנסי, תעברי, תסתכלי.

סתיו שפיר: מה קורה לגבי שינויים תקציביים במהלך השנה?

<חיים ביבס: אין שינויים תקציביים.

<חיים ביבס: לפחות אני יודע אצלי.

<חיים ביבס: לא יודע מה אצל אחרים.

<חיים ביבס: טוב שהיא אמרה את זה כי עכשיו אני רוצה להפנות גם אליהם קצת.

<חיים ביבס: אחת הבעיות המרכזיות שיש פה בכנסת הזאת, ויש גם חוסר הבנה.

<חיים ביבס: השלטון המקומי לא יכול לעשות שינויים.

<חיים ביבס: כל שינוי הוא צריך לחזור חזרה למועצת העיר, לשנות את התקציב מחדש ולאשר אותו בתהליך.

<חיים ביבס: מה שקורה פה, באמצע שנה מחליטים לעשות flat, רוב חברי הכנסת אפילו לא מבינים את המשמעות - - -

סתיו שפיר: למה רק באמצע שנה?

<חיים ביבס: אני אסביר לך, דקה אחת.

<חיים ביבס: אני אסביר לך, ברשותך, כי העלית נושא מאוד חשוב - - -

סתיו שפיר: חיים, להסביר לי על העברות תקציביות בוועדת הכספים זה יהיה קצת מצחיק כי אני מנהלת מאבק נגד הדבר הזה מאז שאני בכנסת.

סתיו שפיר: אז בבקשה.

<חיים ביבס: העלית נושא מאוד חשוב.

<חיים ביבס: ואז מה קורה?

<חיים ביבס: באמצע השנה מורידים 1.5%, אותה רשות נכנסת לגירעון, מנכ"ל משרד הפנים שלא בא לפה, וחבל, הוא לא נותן לאף רשות את ה-1.5% הזה.

<חיים ביבס: נהפוך הוא, הם שולחים מכתב כדי להסביר שבאמצע שנה, אחרי שאני שילמתי למורים ואחרי שאני לקחתי את המורים, אומרים לך, אדוני, אין לך ברירה, תישאר עם הגירעון.

סתיו שפיר: חיים, אני הלכתי על זה לבג"ץ - -

<חיים ביבס: אני איתך בנושא הזה.

<חיים ביבס: תלכי לבג"ץ, אני אלך איתך ביחד.

סתיו שפיר: - - על מה שקורה לרשויות המקומיות בהעברות תקציביות - -

<חיים ביבס: אני איתך בנושא - - -

סתיו שפיר: אבל אני רוצה להבהיר למה אני מתכוונת.

סתיו שפיר: זה שהרשויות המצטיינות כאן, קרית ביאליק ומודיעין וכדומה מפרסמות, הרי בגלל זה אתן מצטיינות, בגלל זה קיבלתן ציונים כל כך גבוהים.

סתיו שפיר: אני מדברת פה על סטנדרט, על מצב שבו כל הרשויות המקומיות יידרשו לסטנדרט קבוע של איך מפרסמים תקציב, באותו פורמט, כדי שהתושבים יוכלו לערוך השוואות בין הרשויות.

סתיו שפיר: אנחנו היום הסטארט-אפ ניישן, בואו נייצר פה גם את הסטארט-אפ סיטיז, שזה אומר שאנחנו לוקחים עכשיו את הכלים הטכנולוגיים שקיימים, והצעתי לכם בישיבה הקודמת לעשות האקאתון, ואנחנו נשמח להיות מי שמסייעים לכם לארגן את זה.

סתיו שפיר: נביא אנשי טכנולוגיה, בהתנדבות, נבנה את הכלים כדי לעשות את זה, נבקש מהממשלה גם לאמץ אותם, אבל שכל רשות תצטרך לפרסם את התקציב בפורמט סטנדרטי.

סתיו שפיר: מה זה אומר?

סתיו שפיר: מפרסמים כולם לפי בתי ספר, - -

<חיים ביבס: אגב, הפורמט הוא פורמט סטנדרטי - - -

סתיו שפיר: - - מפרסמים את התב"ר, לפי אותו פורמט.

<חיים ביבס: רבותי, האינפורמציה היא לא נכונה.

סתיו שפיר: אבל זה לא נכון.

<חיים ביבס: הפורמט הוא פורמט סטנדרטי.

סתיו שפיר: חיים, אניא עברתי על כל תקציבי הרשויות לא רק של ה-76.

סתיו שפיר: אני הסתכלתי בעצמי אתר אחרי אתר בשבועות האחרונים, הלכתי והסתכלתי על פרסום תקציבים.

סתיו שפיר: לקרוא לזה פורמט סטנדרטי ואחיד – אתה יודע שזה לא נכון.

<חיים ביבס: זה פורמט סטנדרטי ואחיד.

<חיים ביבס: זה נכון לחלוטין.

סתיו שפיר: אפשר עכשיו גם להיכנס, אם אתה רוצה.

סתיו שפיר: זה לא עובד.

סתיו שפיר: אני לא מדברת על דוחות כספיים.

סתיו שפיר: אני מדברת על תקציב, וזה לא מפורסם.

<חיים ביבס: אני לא מדבר על דוחות כספיים.

<חיים ביבס: אני מדבר על תקציב רשות מקומית - - -

סתיו שפיר: אז בוא, בבקשה, תפתח מחשב ותראה.

<חיים ביבס: אתם יכולים לפתוח את המחשב עד מחר, תבואו אלינו, נעשה לכם יום עיון - - -

סתיו שפיר: אבל זה לא לבוא אליכם.

סתיו שפיר: אנחנו רוצים שכל אזרח שנכנס לאינטרנט יראה את זה.

<קריאה: אתה מדבר על הסטנדרטים של משרד הפנים - -

סתיו שפיר: הסטנדרטים של משרד הפנים הם לא סטנדרטים.

סתיו שפיר: תסלחו לי.

<קריאה: - - כי אחרת, משרד הפנים לא מאשר את התקציב, לידיעתך.

סתיו שפיר: זה לא סטנדרט.

<חיים ביבס: הם הרגולציה שלנו.

<חיים ביבס: אם הם כבר לא, אז - - -

סתיו שפיר: בסדר.

סתיו שפיר: בגלל זה אני אומרת לך שלא מדובר פה בדוחות כספיים, שזה מה שמשרד הפנים מבקש, אלא מדובר בפירוט תקציבי ברזולוציה מאוד גבוהה.

<חיים ביבס: אני רוצה לדייק.

<חיים ביבס: את אומרת דברים שבסוף זה נשמע כאילו כל אחד עושה פה תקציב איך שהוא רוצה.

<חיים ביבס: שיובהר, אף ראש רשות ואף רשות מקומית לא יכולים להעביר תקציב אלא בפורמט שמוכתב לנו על ידי משרד הפנים.

סתיו שפיר: היום אנחנו מדברים הרבה מעבר למה שמוכתב על ידי משרד הפנים.

סתיו שפיר: האם משרד הפנים היום מהווה רגולטור מספק באיך שהוא מתנהל מול תקציבי הרשויות?

סתיו שפיר: אני לא חושבת שהוא מתנהל מול התקציבים בצורה מספיק טובה.

סתיו שפיר: ולכן אנחנו חושבים שצריך לייצר סטנדרט.

סתיו שפיר: אני אגיד לך יותר מזה, בואו נייצר אותו אנחנו ולא נחכה למשרד הפנים.

סתיו שפיר: אני חושבת שהניסיון והידע שנמצא אצלכם, הוא הניסיון שבאמת חשוב כדי לעשות את זה.

סתיו שפיר: אפשר לקבוע פורמט מחייב בדומה למה שקורה בממשלה.

סתיו שפיר: בממשלה אנחנו נלחמנו שהם יפרסמו את כל ההתקשרויות, למשל.

סתיו שפיר: נורא פשוט, זה כבר נמצא על המחשב, מה הבעיה לפרסם את זה?

סתיו שפיר: נלחמנו על זה שיפרסמו את כל ההעברות התקציביות.

סתיו שפיר: הצלחנו, אגב, חיים, אחרי מאבק של שנתיים גם על זה שכל ההעברות התקציביות היום מפורסמות וכולם יכולים להסתכל.

<חיים ביבס: רק שבסוף אנחנו תמיד נפגעים מההעברות האלה.

<חיים ביבס: אנחנו רוצים להיות בצד הלא-נפגע.

סתיו שפיר: זה שהפורמט הוא לא טוב ושצריך לשים לכם את התקציב בבסיס, ולא לחכות להעברות, זה הרי מובן מאליו.

סתיו שפיר: אף אחד לא יכול לנהל תקציב בצורה הזאת.

סתיו שפיר: ברור.

סתיו שפיר: אבל על זה המאבק, ושקיפות מובילה לזה שאפשר לייצר את זה.

סתיו שפיר: לכן אנחנו רוצים סטנדרט קבוע, שלא רק רשויות מצטיינות יעשו את זה, אלא כל רשות ורשות.

סתיו שפיר: כך גם אפשר להילחם בפערים שיש במערכת החינוך, למשל, אבל לא רק.

סתיו שפיר: אני רוצה לעבור לרשויות.

סתיו שפיר: נתחיל מהמצטיינות ונעבור לכל מי שרוצה לדבר.

<חיים ביבס: ברשותך, אני יכול לחזור למאבק על התאגידים?

סתיו שפיר: אתה יכול.

סתיו שפיר: תודה רבה.

סתיו שפיר: טייבה בהחלט בהצטיינות מתקדמת פה, אז אני אשמח להתחיל איתכם, בבקשה.

<שועאע מסארוה מנצור: מאחר שאחמד ביקש, אז אחמד ידבר.

אחמד טיבי: שועאע נבחר רק לפני שנתיים כראש עיר חדש, הוא עושה עבודה מקצועית באופן מסודר, והאתר והשקיפות שם ראויים לכל הערכה.

אחמד טיבי: אני מבקש, ברשותך, גברתי היושבת-ראש, שהוא יציג.

<שועאע מסארוה מנצור: גברתי היושבת-ראש, גברתי השופטת, ראשית כל, אנחנו שמחים להיות כאן לאו דווקא בגלל האירוע החגיגי, אלא בגלל העשייה הנאותה שאנחנו שוקדים רבות לעשות אותה.

<שועאע מסארוה מנצור: כפי שמרבית התושבים במדינה יודעים, טייבה נוהלה במשך שנים על ידי משרד הפנים, וזה דבר חשוב לציין, שבשנה שעברה הציון שהיה, המקום האחרון, הוא היה בתקופה שהוועדה הממונה ניהלה את טייבה.

<שועאע מסארוה מנצור: השופטת אמרה משפט מפתח וגם אופיר אמר את זה, אני מסכים איתם – מי שאין לו מה להסתיר, אז הוא צריך להיות שקוף.

<שועאע מסארוה מנצור: זאת אוריינטציה ותפיסת עולם בסיסית אצלנו בעירייה, ובאמת אין לנו מה להסתיר.

<שועאע מסארוה מנצור: לכן אנחנו שודרגנו בקפיצה הכי גדולה בתולדות המדינה.

<שועאע מסארוה מנצור: מאז קום המדינה וקום השלטון המקומי בטייבה, - - - עד היום, טייבה דורגה בין 10% ל-13%.

<שועאע מסארוה מנצור: השנה קפצנו ל-81% וכל המידע זורם באופן שוטף.

<שועאע מסארוה מנצור: אנחנו שוקדים להיות בין המצוינות בשנה הבאה, ואני מאמין שאנחנו נגיע לשם.

<שועאע מסארוה מנצור: מילת תודה ענקית לכל עובדי העירייה.

<שועאע מסארוה מנצור: החל מהמנכ"ל המקסים שנמצא אתנו ועושה לילות כימים, ולכל עובד ועובד.

<שועאע מסארוה מנצור: שוב, אנחנו גאים בנתון הזה, גאים להיות כאן, ואנחנו מבטיחים שכל שנה רק נלך ונשתפר מהטעם הפשוט, אין לנו מה להסתיר, אנחנו שקופים ונמשיך להיות שקופים.

<שועאע מסארוה מנצור: עוד פעם, תודה לכולכם.

סתיו שפיר: התודה היא כולה אליכם.

סתיו שפיר: כל הכבוד לכם, ואני רוצה לשאול אותך, מהי בעיניך הדרך הכי נכונה לסייע לרשויות ערביות להתקדם במדד השקיפות בכלל ובשיתוף הציבור?

סתיו שפיר: איפה הבעיה נמצאת, היא בעיה תקציבית?

<שועאע מסארוה מנצור: נתחיל מהבסיס.

<שועאע מסארוה מנצור: לכל רשות חייב להיות אתר, ואני יודע שלחלק מהרשויות אין אפילו אתרים.

<שועאע מסארוה מנצור: ובי"ת, אופיר התייחס לזה וגם גברתי היושבת-ראש התייחסה לזה, אבל ממש על קצה המזלג.

<שועאע מסארוה מנצור: תוכנית הצוערים של משרד הפנים – לפי דעתי, מי שאל יאמץ את זה הוא בפספוס אחד גדול.

סתיו שפיר: צוערים לשלטון המקומי.

<שועאע מסארוה מנצור: אנחנו קלטנו שלושה צוערים, ואפילו ביקשתי מהמנכ"ל לקלוט עוד ועוד.

<שועאע מסארוה מנצור: והכי חשוב, אנשי המקצוע – נמצא כאן המבקר לידי, הדובר לידי, הם צעירים, מבינים בתקשוב ובמחשוב, והם יודעים.

<שועאע מסארוה מנצור: אנחנו מתווים את המדיניות כהנהלה, והם צריכים ליישם את זה, וזה מיושם ולא בכדי.

<שועאע מסארוה מנצור: קפצנו ב-68% בתוך שנה, רק כתוצאה של עבודה פוריה ומשותפת ומחשבה משותפת של כל הצדדים, וכל צריכים לנהוג כולם, לדעתי.

סתיו שפיר: תודה רבה וכל הכבוד.

סתיו שפיר: ראש עיריית קרית ביאליק, בבקשה.

<אלי דוקורסקי: שלום לכולם.

<אלי דוקורסקי: הגישה שמנחה אותי לאורך כל הדרך היא שאין דבר מחטא יותר מאור השמש, והגישה שלנו אומרת ששקיפות יוצרת דו שיח טוב יותר עם התושבים.

<אלי דוקורסקי: הרבה מאוד מהדברים שאנחנו כרשות מקומית עושים הם כתוצאה מהשיח הזה שאנחנו מקיימים.

<אלי דוקורסקי: בשנה האחרונה היה גידול של 20% בכניסות לאתר האינטרנט של העירייה.

<אלי דוקורסקי: הוא מעניין יותר, הוא מאפשר לתושבים, לסטודנטים, לתלמידים, לבני נוער, לכל שדרות האוכלוסיה להגיע ולקבל את המידע שבו הם רוצים.

<אלי דוקורסקי: במקביל היתה ירידה בפניות לממונה על חופש המידע בעירייה.

<אלי דוקורסקי: אתה יכול בלחיצת כפתור לקבל את המידע.

<אלי דוקורסקי: אני חושב שזה גם כלי עבודה עבורי, כראש רשות מקומית.

<אלי דוקורסקי: לפעמים במקום להרים טלפון, אני נכנס ישר לאינטרנט, כפי ששאלת כאן את השאלה אם תקציב בתי הספר מופיע – נכנסתי לאתר האינטרנט של העירייה, ואני מקבל את הפירוט ברמה מדויקת והמהירה ביותר.

<אלי דוקורסקי: אני חושב שזה תהליך מבורך ואני רוצה לברך את עמותת שקיפות בינלאומית ישראל שממריצה ומעודדת אותנו, ראשי הרשויות המקומיות.

<אלי דוקורסקי: כמו בנושא הזכאות לבגרות, כמו בכל דבר אחר, תושבי העיר תמיד רוצים לראות שהיא מתפרסמת בעשירון העליון, במקומות הגבוהים, ואין לי ספק שזה גם עבורי כראש עיר, שאני יכול לצאת היום לתושבים בגאווה גדולה ולהגיד שקרית ביאליק נמצאת במקום ראשון גם בשקיפות.

<אלי דוקורסקי: זה מחייב אותנו עוד יותר לעשות ולפעול.

<אלי דוקורסקי: אני רוצה להודות לשני עובדי עירייה שעוברים אתנו את התהליך ונמצאים כאן – משה לוי מבקר העירייה שהוא גם נציב תלונות הציבור, נמצא כאן גם אייל לוי, נמצא כאן גם משה אמויאל שממונה על כל נושא האינטרנט של הרשתות החברתיות.

<אלי דוקורסקי: אני באופן אישי עקבתי אחרי טבלת אקסל, ובדקנו פרמטר אחרי פרמטר אם זה אכן תואם את מה שמופיע שם, וגם תוך כדי כך היה שיח שאיפשר להראות שהעירייה עמדה בכל הפרמטרים.

<אלי דוקורסקי: אני מברך על הפעילות, מברך את כל הגורמים השותפים.

<אלי דוקורסקי: זה לא מסתכם רק באתר האינטרנט ששקוף לציבור.

<אלי דוקורסקי: אנחנו מקיימים כבר תקופה ארוכה תהליכים של שיתוף הציבור, להציג בפניהם תוכניות, אם זה תב"עות שונות, אם זה אפילו בנושא סלילת כביש להתייעץ עם התושבים באשר לעיתוי.

<אלי דוקורסקי: אני צריך עכשיו לסגור כביש רחוב לתקופה של חודשיים כדי לעשות בו תשתיות.

<אלי דוקורסקי: מקיימים תהליכים של שיתוף הציבור לשאול לגבי העיתוי ולראות אם לעשות, איך לעשות ומתי לעשות.

<אלי דוקורסקי: הבאת כאן נתון על ראשי רשויות שנמצאים בחקירות.

<אלי דוקורסקי: אגב, הרוב המכריע לא נמצאים בחקירות - - -

סתיו שפיר: ברור שהרוב לא.

סתיו שפיר: באיזה מצב היינו אם הרוב היה בחקירות?

<אלי דוקורסקי: מה שאני רוצה להגיד, זה ש-60 ראשי ערים בחקירה, זה עדיין לא אומר ש-60 כתבי אישום יוגשו.

סתיו שפיר: נכון.

<אלי דוקורסקי: והיום, לא אחת, הכלי של חברי אופוזיציה לפגוע או לנגח ראש עיר שהוא חזק מאוד בעיני הציבור הוא לנסות לפשפש במעשיו.

<אלי דוקורסקי: זה מחייב אותנו ליתר זהירות, ליתר שקיפות, ליתר פתיחות, ואני מברך על כל דבר מן הסוג הזה.

<אלי דוקורסקי: כשכללי המשחק ברורים, קל לנו יותר לנהל את הערים.

סתיו שפיר: תודה רבה.

סתיו שפיר: אלי ברדה, ראש הרשות מגדל העמק, בבקשה.

<אליהו ברדה: אני רוצה לפתוח בטוב ולומר תודה רבה.

<אליהו ברדה: תודה רבה לעמותת שקיפות בינלאומית ישראל, לחברי ועדת ההיגוי, לצוות הפרויקט, לד"ר גלית אבידר מנהלת הפרויקט וכמובן ליפעת זמיר מנכ"לית העמותה, לשופטת בראש ובראשונה, לאופיר, חבריי ראשי הערים וכל מי שהגיע.

<אליהו ברדה: תודה במובן ובמשמעות על שהארתם את תשומת לבנו וחידדתם לנו את העניין שנתבקש וחיוני ואפילו חובה וצריך להיות בעבודה שלנו כדבר ברור מאליו.

<אליהו ברדה: אנחנו קפצנו ממקום 46 למקום 17 ולמקום הראשון.

<אליהו ברדה: אחת הקפיצות הקלות ביותר שעשיתי ואחד ההישגים של המקום הראשון הקלים ביותר שחוויתי היה בתחום הזה, ואני מפחית ממני כדי להעניק את היוקרה הזו לצוות שלי.

<אליהו ברדה: קראתי למנכ"ל העירייה ולעוזרת ראש העיר שהיא בוגרת התוכנית של משרד הפנים, ולרן מועלם וגם לסטלה שנמצאים פה, ואמרתי למנכ"ל, אנחנו לא מסתפקים במקום ה-46 או ה-17, מצד אחד, ומצד שני, אנחנו רוצים שקיפות.

<אליהו ברדה: בואו תסדרו את זה.

<אליהו ברדה: יש לכם משימה, אתם כוח המשימה, דווחו לי שקיבלתם מקום ראשון.

<אליהו ברדה: ובאמת, מגיע להם יישר כוח גדול.

<אליהו ברדה: לא לקח הרבה זמן והם דיווחו לי שהם הגיעו למקום ראשון.

סתיו שפיר: תחרות עובדת.

<אליהו ברדה: למקד אותם למשימה, להגדיר את הדרישות שאתה מכוון, והצוות המקצועי והמיומן יודע לעשות את זה ועשה את זה הכי טוב.

<אליהו ברדה: זה לא ברור מאליו, כל מה שאנחנו עושים.

<אליהו ברדה: אנחנו בכלים ובמיומנויות שרכשנו, גם לאורך השנים וגם מקודם, חותרים כל הזמן לניהול במצוינות ובאיכות של הרשות שלנו.

<אליהו ברדה: אנחנו רוצים להיות במקומות הראשונים בחינוך, ואנחנו רוצים להיות במקומות ראשונים גם בדברים אחרים.

<אליהו ברדה: וכשבא מבקר משרד הפנים, רואה חשבון מטעמו, שהוא מבקר את כל הרשויות, כל רשות מבוקרת גם על ידי רואה חשבון חיצוני מטען משרד הפנים פעם בשנה, וכשהוא מסיים שלוש פעמים את הביקורת שלו והוא בא עם שלושה-ארבעה חבר'ה שלו במשך שלושה-ארבעה חודשים ויושב ברשות והולך לבדוק את מה שהוא קיבל בהנחיות שלו לבדוק ברשות, וזה כולל את כל הרשויות.

<אליהו ברדה: וכשהוא מסיים את השנה הזו, את הבדיקה שלו, וכותב בנספח ב': איון הערות בעיריית מגדל העמק, לא פעם אחת, לא פעם שנייה, ולא פעם שלישית, וברצף, זה אומר שאנחנו חותרים למצוינות, לשקיפות.

<אליהו ברדה: כשהוא בודק ונובר בבדיקה מקצועית ולא מוצא כלום, לפעמים הוא לא יכול לדווח למשרד הפנים – אני אגלה לכם את הדילמה שלו, הוא אומר, אם אני מדווח, לא נותנים לי עבודה כי אין מצב הגיוני, כשאתה בא לביקורת שלושה חודשים ברשות ומקבל משימות לנושאים לבדיקה ואתה יוצא בלי כלום, אין דבר כזה.

<אליהו ברדה: והוא אומר, אני כותב, גם אם אני אסתכן בזה שלא יעסיקו אותי כי אני נאמן לתוצאות הבדיקה שלי.

<אליהו ברדה: ולכן זה מתחבר לזה ולחינוך ולשוטף שלנו, ולאתגר, כי היום הכלים שישנם, הכלים הדיגיטליים והאחרים, יצרו מציאות חדשה בשטח שמחייבת אותנו להגיב בהתאם למציאות החדשה הזו, ואנחנו עושים את כל המאמצים שלנו כדי להיות טובים יותר ולהשתפר.

<אליהו ברדה: קשה להגיע למקום הראשון, אני מודיע לחבריי במקום הראשון, ויותר קשה לשמור על המקום הזה.

סתיו שפיר: מצפים להוכחות בשנה הבאה.

<אליהו ברדה: את זה חשוב שתדעו.

<אליהו ברדה: אל תחשבו שהגעתם למנוחה ולנחלה, שאתם יכולים לנוח על זרי הדפנה.

<אליהו ברדה: אתם לא שם.

<אליהו ברדה: עכשיו יסתכלו עלינו יותר ויבחנו אותנו יותר, ואנחנו נעשה את זה.

<אליהו ברדה: אנחנו רוצים להגיד לכם שהכלים של שיתוף ציבור מצד אחד וחוכמת ההמונים מצד שני, ולהגיד שכל השכל לא נמצא בירושלים, הוא לא באיזה מגדל שן של איזשהו מקום, אלא בשטח, אצל אותם תושבים שחיים את היום-יום שלהם, שאיתם אתה יכול להתייעץ, איתם אתה יכול לעשות דברים, וזו הנחת שלנו, שאנחנו יודעים להקשיב ומגיבים בהתאמה לכך.

<אליהו ברדה: במעמד הזה אני רוצה לסגור מעגל של הכרת תודה לשר הפנים לשעבר, אופיר פינס.

<אליהו ברדה: הכרת הטוב היא לחם חוקי.

<אליהו ברדה: אני פותח ומסיים עם תודה ועם הכרת הטוב.

<אליהו ברדה: גם למישהו שאתה היום לא חייב לו כלום, אני לא צריך ממנו שום דבר.

<אליהו ברדה: חסד של אמת אומרים בהקשר אחר, אבל זה חסד אמיתי.

<אליהו ברדה: הוא נשלח על ידי האופוזיציה והתבקש כשר הפנים לבקר במגדל העמק, והוא התכונן לביקור במגדל העמק והוא הגיע.

<אליהו ברדה: ואני מקבל טלפון, הוא רק נבחר, ושובע או חודש אחרי שהוא נבחר הוא מודיע לי שהוא בא לבקר.

<אליהו ברדה: לא הזמנתי אותו, אני יודע שאני נותן לשר חצי שנה להתארגן על המשרד שלו, להבין בין יד ימינו לשמאלו, ופתאום אני מקבל טלפון שהוא בא לבקר.

<אליהו ברדה: אמרתי, חבר'ה, בואו נפתח את הדלתות ואת הלבבות.

<אליהו ברדה: הוא הגיע לביקור, הוא פותח את הדפים שלו, והוא אמר, היא מסודרת, היא מתנהלת תקין, אני לא רוצה להגיד את כל הסופרלטיבים שהוא אמר, ואמרתי, זה היה מסר לכל המשתתפים שם, הוא אמר, ותראו איזה שאר רוח הוא גילה, איזה מקצועיות הוא גילה, ואת האמת שלו הוא אמר.

<אליהו ברדה: אני יכול היה לעטוף את זה במילים פוליטיות כדי לרצות מישהו כזה או אחר, ומאז אני כרתּי איתו ברית דמים שבכל מקום שאני נמצא ואני רואה אותו, אני מזכיר לו שהוא היה אחלה ואחלה.

<אליהו ברדה: גם זו שקיפות, דרך אגב.

סתיו שפיר: תודה רבה.

סתיו שפיר: אנחנו תמיד שמחים לברך את אופיר.

סתיו שפיר: אתם עושים עבודה מופלאה בלחבר קבוצות של צעירים ונוער וחינוך בלתי פורמלי בתוך העירייה, וזה דבר מדהים ומבורך.

סתיו שפיר: סימון אלפסי, בבקשה.

<סימון אלפסי: קודם כל, גם אני מצטרף לברכות ליפעת ולגלית ולשופטת.

<סימון אלפסי: אתם עושים עבודה נהדרת.

<סימון אלפסי: - - - איתכם בשנה הראשונה, התחלנו לעשות את העבודה.

<סימון אלפסי: אני חשבתי שמובן מאליו שכל ראש עיר וכל עירייה צריכה הכול לפרסם בשקיפות מלאה, ואני לא רואה בזה חובות בכלל.

<סימון אלפסי: אני חושב שזו חובתה של כל עיר לעשות את זה, ואני מאוד שמח שנכנסנו לנושא הזה.

<סימון אלפסי: ואני יכול להגיד לכם דבר אחד – שלפעמים ראש העיר צריך לשכנע את הפקידוּת לפרסם, כי לפעמים יכול להיות שהפקידות אפילו נרתעת מלפרסם ואנחנו צריכים לדחוף אותם ולהגיד להם לפרסם את הכול, וזה מאוד חשוב.

<סימון אלפסי: אני גם גאה לראות שמתוך העשירייה הראשונה, חמישה מהפריפריה - - -

סתיו שפיר: הפריפריה צריכה להוביל.

<סימון אלפסי: שמענו גם את ראש עיריית טייבה שהציג פה נתונים מדהימים.

<קריאה: היזהרו מיישובי הפריפריה כי מהם תצא תורה.

<סימון אלפסי: אני יכול לספר לכם משהו אישי: מבקר המדינה ביקר אצלי לפני חודשיים והוא פשוט ראה, גם בדק, והוא בא לביקור רשמי, הוא בא לבקר את העיר.

<סימון אלפסי: ואחר-כך פגשתי את שר הפנים, שהוא התקשר אליו וגם שיבח את הביקור ואת ההתנהלות.

<סימון אלפסי: ולא רק יוקנעם, יש המון רשויות שמתנהלות בצורה מופתית, בצורה תקינה, ראשי הערים נותנים את הנשמה שלהם.

<סימון אלפסי: אני לא יודע אם מישהו במדינה הזאת עובד יותר קשה מראש עיר.

<סימון אלפסי: יש גם טעויות לפעמים.

<סימון אלפסי: אנחנו אומנם ראשי ערים, אבל מי שמנהל את העיר, בדרך כלל יש גם פקידוּת, ויש טעויות.

<סימון אלפסי: ואני אומר לך חברת הכנסת סתיו שפיר, צר לנו שכל העשייה שלנו, ואנחנו היום מנהלים את המדינה, לא השלטון המרכזי, ואני אומר את זה, לא השלטון המרכזי אלא השלטון המקומי היום מתמודד עם הבעיות של החינוך, של הרווחה, של קליטת עלייה, ומשתדלים לעשות הכי טוב כי התושב בא אלינו, צר לנו שאנחנו צריכים להיראות ככה בציבור.

<סימון אלפסי: וחובת

<סימון אלפסי: כם לא רק לפרסם, וזה יפה, השקיפות, אבל חובתכם גם לקחת את ההשקעה הזאת של ראשי הערים – אמרת 60, אז יש עוד 240 – ולהציג גם את הצד הזה - - -

סתיו שפיר: זאת המטרה של הדיון, בוודאי.

<סימון אלפסי: כי אחרת, אני אומר לכם, אנשים טובים, אנשים איכותיים, לא רוצים להיכנס היום לעבודה הזאת.

<סימון אלפסי: ואם אתם ואנחנו לא נעשה משהו, אנחנו נראה התדרדרות באותם מתמודדים ובאותם אנשים שינהלו את הערים בעתיד.

<סימון אלפסי: ולכן אני איתך, אופיר, כל פרמטר שאתה חושב לנכון שהציבור צריך לדעת, צריך להכניס אותו, להקשות ולהקשות.

<סימון אלפסי: אנחנו בסך הכול רוצים תמיד ללמוד ולראות מה לא עשינו, ובאמת צריך לעשות.

<סימון אלפסי: שקיפות צריכה להיות לא רק פה, אלא צריכה להיות שקיפות גם בהתנהלות שלנו.

<סימון אלפסי: אני חושב שהמכרזים שלנו פתוחים לקהל, מי שרוצה, קבלנים יושבים, הוועדות של העירייה פתוחות לקהל, צריך לפתוח את הכול, כי בסך-הכול מי שמעסיק אותנו זה התושבים.

<סימון אלפסי: אני תמיד אומר לך, הבחירות הן חוזה בין המועמד לבין התושבים, ואנחנו חייבים להם ולכן צריכים לעשות את העבודה.

<סימון אלפסי: ושוב, תודה לכל העוסקים במלאכה.

<נילי ארד: מר אלפסי, אתם תהיו מוכנים להציע לנו פרמטרים למדידה חות מהפרמטרים האלה?

<סימון אלפסי: כן.

<נילי ארד: אתם תהיו מוכנים להגיד, בואו, תיכנסו קצת יותר פנימה?

<סימון אלפסי: כן.

סתיו שפיר: זה יהיה מעולה.

<סימון אלפסי: אני כן.

<סימון אלפסי: אני לא רוצה לדבר בשם אף אחד.

<סימון אלפסי: אני מוכן.

<נילי ארד: אם אתה מוכן, אז כולם מוכנים.

<נילי ארד: כבר אין להם ברירה.

<נילי ארד: אנחנו נשמח מאוד.

<נילי ארד: אתם מוזמנים לפנות אלינו.

<אלי דוקורסקי: אני מציע שנקים צוות משותף שלכם עם אנשי השלטון המקומי.

<נילי ארד: מצוין.

סתיו שפיר: אנחנו כבר נקבע כזה דיון, נעשה את זה כאן בוועדה.

<סימון אלפסי: אתם יודעים מה ההישג שלכם?

<סימון אלפסי: שבמקום שהאופוזיציה תפרסם, אתם מפרסמים ולוקחים לכם את העבודה.

<נילי ארד: הרעיון הזה הוא מצוין, להקים צוות שלכם.

סתיו שפיר: ולהעמיק את הסטנדרטים, ליצור פה סטנדרט משותף.

סתיו שפיר: ואנחנו נגיד לכם יותר מזה, הנושא שהעלינו גם בפעם הקודמת ואנחנו נרים את הכפפה בלארגן אותו.

סתיו שפיר: אני רוצה לחבר אנשי טכנולוגיה צעירים – אגב, זו היתה הדרך.

סתיו שפיר: כשאני רציתי לפתוח את תקציב המדינה ולחשוף מה קורה בהעברות התקציביות, שבין היתר, ואמר נכון חיים, זה פוגע בכם, הדרך שבה המדינה מנהלת את התקציב פוגעת ברשויות המקומיות, כי אי אפשר להתנהל מול תקציב שהוא לא ידוע.

סתיו שפיר: אי אפשר לעבוד ככה, אי אפשר לנהל ככה שום דבר, בטח ובטח לא רשות מקומית.

סתיו שפיר: הדבר שאנחנו עשינו כדי לחשוף את התקציב היה לחבור להמון מתנדבים ואנשי טכנולוגיה, והמטרה היתה לייצר מערכות שפותחות את התקציב.

סתיו שפיר: הגיעה הסדנה לידע ציבורי, עוד עמותה מצוינת, ויצרה כלים טכנולוגיים כדי לאפשר לתקציב להיות פתוח, לאפשר לכל ההעברות התקציביות להיות פתוחות.

סתיו שפיר: וככה, מכלי שהיה כלי של החברה האזרחית, בסופו של דבר, גם הממשלה ומשרד האוצר מאמצים אותו והיום משתמשים בו כי זה בונה סטנדרט.

סתיו שפיר: ברגע שאנחנו נבים בדיוק איפה נמצאים הפערים ואיפה אפשר לבדוק דברים שרוחבית עובדים כבר על כל הרשויות המקומיות, וזה ייעשה רק בשיתוף פעולה איתכם כי אצלכם נמצא המידע והניסיון, ככה נוכל להעלות את כולם למעלה ולדחוף את כולם אל המקום הנכון.

סתיו שפיר: אנחנו נשמח להקים את הצוות הזה.

סתיו שפיר: מוטי ששון, בבקשה.

<מוטי ששון: שמעתי את השופטת ארד וגם שמעתי אותך, קצת צרם לי גם טון הדיבור שלכם כאילו לנו הערות.

<מוטי ששון: אנחנו ראשי עיר ותיקים ואין ראש עיר במדינת ישראל שלא רוצה להיבחר פעם נוספת.

<מוטי ששון: כדי להיבחר פעם נוספת, אוי ואבוי לראש העיר אם מישהו יהיה שקוף בעיניו.

<מוטי ששון: הדבר הראשון שהוא רוצה לעשות הוא לפתוח את הכול.

<מוטי ששון: אני לא מאמין שיש ראש עיר שרוצה להסתיר את עבודתו.

<מוטי ששון: זה שמשנה לשנה אנחנו משתכללים ויותר ויותר דברים אנחנו פותחים לציבור הרחב בעקבות פניות הציבור – אני למשל, את כל ספר התקציב עם כל סעיפי המשנה שלו, אני מפרסם.

<מוטי ששון: זה שאנשים לא מבינים זה סיפור אחר.

<מוטי ששון: אבל יש כאלה שכן מבינים ורוצים לשאול שאלות, אז אין בעיה, אנחנו נסביר להם.

<מוטי ששון: אבל לרגע לחשוב שיש לראש עיר כזה או אחר משהו להסתיר – כי זה לא עבודה של ראש העיר, זו עבודה של ראש העיר עד אחרון הפקידים.

<מוטי ששון: יושבת פה רמה ורדיאל שהיא מנהלת את כל האתר.

<מוטי ששון: אני רק יודע לתת לה את המילה, לכי, הכול פתוח, ויותר אני לא מתעסק בזה.

<מוטי ששון: ואני אומר למהנדסת העיר, זו רוח הדברים, זו המדיניות, לכי עם זה, אני לא מתערב לה בעבודה.

<קריאה: אבל אמרת לה שאתה רוצה מקום ראשון.

<מוטי ששון: לא.

<מוטי ששון: אני אף פעם לא אמרתי מקום ראשון.

<מוטי ששון: לא רוצה להיות מקום ראשון, אני תמיד רוצה להיות בצמרת.

<מוטי ששון: זה הכול.

<מוטי ששון: למה אני אומר את הדברים האלה?

<מוטי ששון: כי זו לא עבודה של ראש עיר בכלל, אנחנו פה, איפה כל העובדים עכשיו?

<מוטי ששון: כולם בשטח עובדים - - -

סתיו שפיר: כן, אבל זאת רוח המפקד.

<מוטי ששון: מי מייצר את העבודה?

<מוטי ששון: העובדים, לא אנחנו.

<מוטי ששון: אנחנו פה.

<מוטי ששון: אני חוזר ואומר, אני לא מכיר אף ראש עיר מושחת, אף ראש עיר מושחת אני לא מכיר.

<מוטי ששון: תוך כדי עבודה הוא לפעמים עושה טעות כזאת או אחרת ונגרר, אבל לא במודע - - -

סתיו שפיר: מוטי, אבל באמת, זה כמו שאני אשב ואני אגיד, אני לא מכירה אף חבר כנסת מושחת.

סתיו שפיר: מישהו היה מאמין לאמירה הזאת?

סתיו שפיר: יש אנשים כאלה ואנשים כאלה, ויש אנשים טובים שנכנסים ואנשים פחות טובים שנכנסים, וזה ככה בכל מערכת.

<מוטי ששון: בכל מקום יש.

<מוטי ששון: זרקתם מספר של 60 ראשי ערים.

סתיו שפיר: זה המספר.

<מוטי ששון: זה לא המספר.

<מוטי ששון: אין דבר כזה, 60 ראשי ערים נמצאים בחקירה.

<מוטי ששון: אין מושג כזה.

סתיו שפיר: בשנים האחרונות נכנסו - - -

<קריאה: מה זה, בשנים האחרונות?

סתיו שפיר: בחמש השנים האחרונות זה המספר.

סתיו שפיר: אנחנו לא ממציאים את המספרים, לצערי.

סתיו שפיר: זה מספר עצוב.

<קריאה: אין נתון כזה.

סתיו שפיר: נתוני משטרה.

<מוטי ששון: סתיו, מכל רשי הערים שאני מכיר, אני לא מכיר אחד שהוא בא כאדם מושחת.

<מוטי ששון: תוך כדי עבודה התגלגלו דברים והוא עשה טעויות והוא משלם על זה, ויש ראשי ערים שמשלמים על זה.

<מוטי ששון: יש שלושה ראשי ערים ששילמו על זה גם בבית סוהר.

<מוטי ששון: אבל תחשבי לרגע שיש ראשי ערים ויש סגני ראשי ערים, יש ממלאי מקום.

<מוטי ששון: את לוקחת את כולם ומגיעה לאלף.

<מוטי ששון: כמה ראשי ערים וסגנים?

<מוטי ששון: ארבעה?

<מוטי ששון: חמישה?

<מוטי ששון: זה תקף לכל מקום באוכלוסיה ובכל גוף ציבורי, רק שאותם תפסו ואת האחרים עוד לא תפסו.

<מוטי ששון: לכן אני אומר, הם מתפתים ומשלמים את המחיר על ההתפתות שלהם.

<מוטי ששון: אבל כשאני בא לשרת או סימון שהוא יותר ממני בקדנציה אחת, ואנחנו כבר עובדים בלי משכורת, אנחנו כבר לפני 15 שנה, אני כבר בפנסיה 70%, מה, זה מה שמעניין אותי?

<מוטי ששון: מעניין אותי כי אני רואה את התפקיד שלי כשליח ציבור.

<מוטי ששון: אני עובד מהבוקר עד הלילה, בקושי יש לי שש שעות לישון.

<מוטי ששון: מישהו יודע כמה עבודה קשה יש לראש עיר?

<מוטי ששון: אז אני אומר, אני עובד כל כך קשה, מה, אני צריך להתבייש?

<מוטי ששון: תפרסמו את הכול, ואני אומר להם, גם אם יש דברים לא טובים, תפרסמו אותם, לא להתבייש, כי בסופו של דבר אני רוצה לדעת מה לא בסדר אצלי.

<מוטי ששון: אני לא מושלם, ואין אף ראש עיר שהוא מושלם.

סתיו שפיר: זה ניהול טוב.

<מוטי ששון: כשאני נכנסתי לתפקיד לפני 24 שנים, לא היה מבקר בעיריית חולון.

<מוטי ששון: אני הכנסתי את זה, ואמרו לי, מה אכפת לך, אין - - - אמרתי, לא, זה כלי עבודה שלי.

<מוטי ששון: אני רוצה שמישהו יבדוק ושיגיד לי.

<מוטי ששון: יש פה תהליכי עבודה ישנים עוד לפני שהגעתי.

<מוטי ששון: באתי למבקר, ואמרתי, תעשה, פרסמתי מכרז ואמרתי, עכשיו תעשה, תבדוק לי את כל התהליכים.

<מוטי ששון: מי אמר שמה שהיה לפני 10 או 15 שנים זה טוב?

<מוטי ששון: אולי זה לא טוב, אולי זה לא יעיל, אולי יש שם דברים נוראים שאני לא הייתי רוצה לראות אותם בכלל.

<מוטי ששון: וראיתי שהם יושבים ומכינים, זה כלי ניהולי, והשקיפות זה כלי ניהול.

<מוטי ששון: אני לא צריך להתבייש במה שאני עושה, אני לא צריך להתבייש במה שהעובדים שלי עושים, אני צריך להיות גאה במה שהם עושים.

<מוטי ששון: יש טעויות?

<מוטי ששון: למה לא? נשמע את ההערות שלהם.

<מוטי ששון: הוא דיבר על אופוזיציה – לא יעזור, בכל מקום יש אופוזיציה, בכל מקום מחפשים מתחת לאדמה, ויש גם החלטות שראשי ערים מקבלים ולא הולכים לפי מה שכתוב, ואני אתן לך דוגמה.

<מוטי ששון: ערב פתיחת שנת הלימודים, יש ילדה עם כיסא גלגלים, היא לא יכולה לעלות לקומה השנייה שבה היא לומדת.

<מוטי ששון: אמרתי, אני אתן לילדה הזאת לא לפתוח את שנת הלימודים עם החברים שלה?

<מוטי ששון: אמרתי, עכשיו, בלילה, 11 בלילה, עכשיו אתם עובדים.

<מוטי ששון: אמרו לי, תשמע, צריך להגיש, הזמנת עבודה.

<מוטי ששון: אמרתי, לא מעניין אותי הזמנת עבודה, תגידו, זה ראש העיר נתן הוראה, ועכשיו אתה תעשה את זה כי זו הוראה שלי.

<מוטי ששון: והילדה הזאת עלתה בשנת הלימודים במעקה שהוביל אותו, במעלון, וזה היה הרגע הכי מרגש שלי, כשאני עמדתי ואמרתי לילדה, את תעלי, לא יעזור, העולם יתהפך, אני לא אפתח את שנת הלימודים אם את לא תעלי.

<סימון אלפסי: יהיה לך חיוב אישי עכשיו.

<מוטי ששון: עכשיו יבואו ויגידו, חיוב אישי.

<מוטי ששון: כן, חיוב אישי.

<מוטי ששון: אני גאה שפתרתי לילדה את הבעיה בפתיחת שנת הלימודים.

<מוטי ששון: מישהו מבין באיזה בעיות ראשי ערים נתקלים, כשאנחנו צריכים לקבל החלטה מעכשיו לעכשיו?

<מוטי ששון: אבל כשאני אומר, חבר'ה, מה אתם רוצים ממני?

<מוטי ששון: יש לי תקציב, אני עובד לפי התקציב, אני לא חורג.

<מוטי ששון: אני גומר את השנה עם עודף מאז שאני ראש עיר, לא חורג בשקל, אבל אני יודע איך לתמרן.

<מוטי ששון: אם ידעתי לנהל לפני שהגעתי לכאן את התקציב של ביטוח לאומי בכל הארץ, יש לי גם ניסיון איך לתמרן, אבל כל דבר נכנסים לך לקרביים, למה עשית את זה ולמה עשית את זה.

<מוטי ששון: אבל גם ביקורת כזאת אני מקבל באהבה.

סתיו שפיר: אתה אומר מאוד נכון וזה ממש שיעור בניהול.

<מוטי ששון: אני רוצה לברך את הגברת זמיר, שבמשך שנים היא לא מרפה מאתנו ומתקשרת ועומדת בקשר עם רמה.

<מוטי ששון: אני מאוד מעריך את העבודה שלה.

<סימון אלפסי: אפילו נכנסה לבני ברק, קיבלה אישור להיכנס לבני ברק.

<נילי ארד: אדוני הנכבד, אני רוצה לומר לך משהו.

<נילי ארד: הנה פתחת באיזושהי נימה כאילו שחשת שמשהו נאמר שלא בטוב - - -

<מוטי ששון: לא, לא שלא בטוב.

<נילי ארד: כאילו באים ללמד אותך ואתה כבר יודע הכול?

<נילי ארד: אז קודם כל, המדד הזה בא רק בטוב, רק בטוב, וכולכם נמצאים פה רק בטוב, וגם אלה שלא נמצאים.

<נילי ארד: דבר שני, כל מה שאתה אמרת על עצמך ועל ההתנהלות שלך – לא בכדי אתה נמצא כאן בציון כזה, ולא בכדי אתה גם תעבוד בשנה הבאה ובכל השנים הבאות כדי לשמור על הציון הזה ובשביל התושבים שלך, לא בשבילך.

<נילי ארד: זה יכול לשמש ואתם כולכם שנמצאים פה משמשים דוגמה לחברים שלכם, לערים אחרות, שאין להם אולי כזה כוח אדם, שאין להם אולי כזאת מודעות.

<מוטי ששון: לכן אני מברך אותך כל זה.

<נילי ארד: ולכן אני מודה לך על הברכות שלך, לעמותת שבי"ל, שאנחנו עושים את זה כבר שנים רבות עוד לפני שיפעת הגיעה, והיא הגיעה והיא עושה עבודה טובה יחד עם ד"ר אבידר, ואנחנו כולנו עומדים לרשותכם.

<נילי ארד: גם בשנה הבאה, אם ירצה ה', נשב כאן ואתם תמשיכו להגיד ויצטרפו אליכם גם אחרים שיענו.

<סימון אלפסי: יהיו, יהיו, 30%, 40% יהיו במאה אחוז.

<סימון אלפסי: תעשי לפני הבחירות, תאמיני לי, תהיה לך הצלחה אדירה.

<נילי ארד: זו הצלחה שלכם.

<נילי ארד: זו לא הצלחה שלנו.

סתיו שפיר: בוא נגיע למאה ב-100.

סתיו שפיר: מוטי, אתה אומר פה דברים מאוד נכונים על אופן הניהול.

סתיו שפיר: שקיפות שמייצרת ניהול הרבה יותר טוב כי אז אנחנו רואים מיד איפה נמצאים הפערים ומיד אנחנו גם יודעים איפה לתקן אותם.

סתיו שפיר: זאת הדרך לייעל את אופן הניהול בכל מקום.

<מוטי ששון: תרשי לי רק מילה.

<מוטי ששון: כשאני מקבל תקציב משרד החינוך על איזשהו פרויקט מסוים, ואני מגיע ליוני ומודיעים לי ביוני, לא תקבל את מה שהבטחנו לך בינואר, מה את מצפה שאני אעשה?

סתיו שפיר: איום ונורא.

סתיו שפיר: אבל זה אופן הניהול הקלוקל של איך שהמדינה מנהלת תקציבים, וזה איום ונורא.

<מוטי ששון: אבל אמרתי, למה לא אמרתם בתחילת השנה, לא הייתי מתקצב את זה.

סתיו שפיר: מוטי, אני הלכתי עם זה לבג"ץ, ואני לא הולכת לבג"ץ על הרבה דברים.

סתיו שפיר: עשיתי את זה רק פעם אחת בכל ארבע השנים וחצי שאני כאן, אבל מוטי, תשמע רגע, וזה חשוב שכולם יבינו.

סתיו שפיר: המדינה, עם תקציב של 400 מיליארד מעבירה מדי שנה 65 מיליארד שקלים בהעברות תקציביות, ואנחנו יודעים הרי ש-90% זה תקציב יציב אוטומטי.

סתיו שפיר: זה אומר שהמדינה מנהלת את כל התקציב הפנוי שלה, הדינמי, בצורה שהיא מאוד מאוד נזילה, פנויה לכל תכסיס פוליטי.

סתיו שפיר: ואז קורה שהרבה מאוד אנשים, כולל רשויות מקומיות, כולל כל מיני גופים נתמכים, לא יודעים עד אמצע השנה ואפילו עד סוף השנה כשהם מקבלים אתה תקציב שלהם, עכשיו בדצמבר מעבירים תקציבים.

סתיו שפיר: מי יכול להשתמש בתקציב בדצמבר?

סתיו שפיר: איך אתה יכול לנצל את התקציב שלך כשאתה מקבל אותו בדצמבר?

סתיו שפיר: על בסיס מה?

<מוטי ששון: אם היתה התחייבות על העבר, זה מכסה לי את הגירעון.

סתיו שפיר: לא התקציב מחויב.

סתיו שפיר: לא, זה לא נורמלי.

סתיו שפיר: ואז התקציב חוזר לקופת המדינה וחוזר חלילה.

<סימון אלפסי: היום דיברתי עם משרד התחבורה.

<סימון אלפסי: ההרשאות של שנת 2017, עוד לא קיבלנו אותן.

סתיו שפיר: הרשאות של מה?

<סימון אלפסי: הרשאות לביצוע עבודות של 2017, לא קיבלנו אותן.

<סימון אלפסי: כולנו פה קולטי תושבים חדשים ועלייה, באים אליך משפחות עם ילדים מוגבלים או ילדים חריגים, אני קורא לזה מיוחדים, ולפעמים משפחה כזאת יכולה לעלות לך לא פחות ולא יותר מ-200,000 שקל.

<סימון אלפסי: ועד שמישהו מאשר את זה, זה לוקח שנה.

<סימון אלפסי: אבל אתה צריך להוציא את הכסף הזה כשהוא לא בתקציב כי אתה חייב להכניס את הילדים למסגרות - - -

סתיו שפיר: ברור, ברור.

סתיו שפיר: אני יודעת.

סתיו שפיר: והמון פעמים זה נופל על ההורים.

<סימון אלפסי: יש אינסוף דוגמאות.

סתיו שפיר: אני אמרתי לאוצר, חבר'ה, אני עוקבת אחרי העברות תקציביות לרשויות עשר שנים אחורה.

סתיו שפיר: אני רואה שאתם כל שנה מעבירים תקציב בהעברה תקציבית, למה אתם לא שמים את זה בבסיס של התקציב?

סתיו שפיר: למה?

סתיו שפיר: אתם עושים את אותו דבר אוטומטית כל שנה, אז למה כל שנה לגרום לכולם לחכות ולהתחנן כדי שהם יקבלו את הכסף שכבר הובטח להם?

סתיו שפיר: זה הרי קבוע, זה מתוכנן.

סתיו שפיר: זה בדיוק העניין.

<סימון אלפסי: תכניסו אותם למדד השקיפות.

סתיו שפיר: אתם צודקים לחלוטין, וסליחה שסטינו קצת מהנושא, אבל זה באמת ניהול תקציבי שאי אפשר להבין אותו.

<מוטי ששון: כדאי שתדעי שראשי הרשויות נמצאים במצב כמעט בלתי אפשרי וצריכים לתת פתרונות מעכשיו לעכשיו, וכל ראש עיר עם העוצמה שיש לו, עם הרגישות שיש לו, מקבל מחלטות.

<מוטי ששון: באים ואומרים לי, אדוני, לא תקבל כסף, אבל בית ספר שבנית כי הם נתנו לי בפרוטוקול, תשלים אותו - - - ב-1 בספטמבר בית ספר.

<מוטי ששון: אני משלים אותו אבל הוא לא נותן לי את הכסף - - -

סתיו שפיר: ואתם יודעים למי השיטה הזאת עוזרת, זה רק כדי שפוליטיקאים ופקידים גם בממשלה ידעו שראשי ערים צריכים לבוא להתחנן בפניהם לכסף.

סתיו שפיר: הם נורא אוהבים את זה.

סתיו שפיר: זה צריך להסתיים.

סתיו שפיר: אילת, אני רוצה לעבור אליכם כי אתם מצטיינים כבר בפעם השנייה, הרשות המצטיינת ביותר מהפריפריה הרחוקה גיאוגרפית.

סתיו שפיר: ספרו לנו איך הגעתם למצב הזה וגם מה אתם רואים בתוצאות בגישה אל התושבים או בתגובות שאתם מקבלים מהרחוב.

<פיליפ אזרד: צהריים טובים, לך כבוד היושבת-ראש, כבוד השופטת, יפעת, ד"ר אבידר.

<פיליפ אזרד: קודם כל, תודה גדולה ורבה לעמותת שקיפות בינלאומית ישראל.

<פיליפ אזרד: אני חושב שהעבודה שנעשית גם בתוך התהליך בשיתוף פעולה מביאה לתוצאות מצוינות.

<פיליפ אזרד: אני קודם כל מתנצל בשמו של ראש העירייה, שתכנן להגיע אבל לצערי הוא לא הגיע עקב פגישות שנקבעו.

<פיליפ אזרד: יש לנו שני כנסים גדולים באילת, גם כנס עיתונות, גם כנס נדל"ן גדול, והשרים נמצאים, אז יש פגישות עבודה.

<פיליפ אזרד: אני מתנצל בשמו, הוא מאוד מאוד רצה להיות כאן.

<פיליפ אזרד: אם נתחבר לחלק מהדברים, הכול מתחיל בהחלטת מדיניות של ראש הרשות.

<פיליפ אזרד: כשראש הרשות אומר את אמירתו המאוד-ברורה, אנחנו שקופים ומציגים את כל הנתונים לציבור, מכאן זה עובד לדרג המבצע, והדרג המבצע זה בעצם תפקידו, להנגיש את כל המידע הקיים לציבור.

<פיליפ אזרד: מעבר לאותם 14 נושאים שנמדדים במדד, אותם 57 תתי נושאים שהם ממש עוברים עליהם, אנחנו השקנו השנה שני מודולים שהם מודולים חדשים שמתבססים על real time ועל נתונים אמיתיים, והשקנו מודול אחד שהוא מודול שקיפות עירונית.

<פיליפ אזרד: ניתן לראות את החיבור אליו מאתר האינטרנט של העירייה.

<פיליפ אזרד: במודול הזה ישנם שבעה נושאים ראשיים, אפשר לראות כאן ארבעה נושאים: חינוך, אוכלוסיה, מיחזור ותקציב.

<פיליפ אזרד: המודולים האלה גם בודקים אחורה, הם במערכת שהיא מערכת real time שמתעדכנת מכל משרדי הממשלה.

<פיליפ אזרד: אם כרגע משרד הפנים יעלה לאתר או ידחוף את כל הדוחות הכספיים לשנת 2016, אוטומטית כל המערכת מתכווננת, התצוגה היא תצוגה גרפית ברמה אחרת, היא תצוגה מאוד ויזואלית, וכאן ניתן לראות גם עולמות אחרים, תיירות, תחבורה.

<פיליפ אזרד: לדוגמה, בתחבורה זה נתונים מהמשרד לביטחון פנים.

<פיליפ אזרד: אלה נתונים של תאונות דרכים ונפגעים, אבל זה חלק מהמידע שיש במודול של תחבורה, ואנחנו מעלים את כל הנתונים.

<פיליפ אזרד: למטה מצד שמאל נתון של גביית ארנונה, בנושא תקציב ישנם הרבה מאוד נושאים, ובנושא חינוך, גם שם יש הרבה מאוד פרמטרים, וכפי שציינתי קודם, המודול הזה מסונכרן בזמן אמת.

<פיליפ אזרד: בזמן אמת, כל המערכות שמזינות את המידע, המודול הזה מקבל את המידע, מעלה אותו ומתעדכן און-ליין.

סתיו שפיר: אתם יכולים לתת את הכלי הזה לכל הרשויות האחרות, למי שתרצה?

<פיליפ אזרד: בוודאי.

<פיליפ אזרד: דרך אגב, נתניה שנמצאת פה, יש לה את המודול הזה.

סתיו שפיר: מי פה מייצג את נתניה, עיר הולדתי?

<קריאה: גם שלי.

סתיו שפיר: יש הרבה נתנייתים נסתרים בכנסת.

<פיליפ אזרד: מודול נוסף הוא מודול של ניהול הסביבה, והוא מציג לתושבים בזמן אמת נתונים מחיישנים שמפוזרים ברחבי העיר אילת, והוא נותן נתונים במגוון נושאים, כולל אדי דלק בגלל הקירבה של העיר למיכלי קצא"א, נותן אדי אבק וזיהום אוויר במקומות שקרובים לנמל, טעינת הפוספטים, לחץ ברומטרי, קרינה וזיהום אוויר.

סתיו שפיר: אני רואה שיש לכם את זה גם באפליקציה.

<פיליפ אזרד: האפליקציה מכוונת לשם מהאתר, נכון.

סתיו שפיר: מדהים.

<פיליפ אזרד: זה למשל מידע שהוא מידע בזמן אמת.

<פיליפ אזרד: אין לנו פה שום עיבוד של המידע, מה שהחיישן מודד הוא מעלה לאוויר, מהאוויר זה נמצא באתר.

<פיליפ אזרד: בשנת 2018 אנחנו אמורים להציב עוד 12 חיישנים נוספים ברחבי העיר אילת, בתחומים רבים ונוספים, וגם שם, כל המידע שיתקבל יעלה וזה מידע שאנחנו מעבירים אותו בדחיפה לתושב, אנחנו לא מצפים לקבל - - - אנחנו מעבירים אותו בדחיפה.

סתיו שפיר: ואת הכלי הזה אפשר פשוט להעביר לרשות שמבקשת ושהיא תוכל להזין אותו בכלים שלה?

<פיליפ אזרד: רשות שמחליטה, אז אל"ף היא צריכה לרכוש חיישנים, היא צריכה לרכוש את מערכת הבקרה.

<פיליפ אזרד: ישנן רשויות שיש להן חיישנים, אבל לא מעלים את זה - - -

סתיו שפיר: אני מדברת על האפליקציה.

<פיליפ אזרד: האפליקציה כבר קיימת.

<פיליפ אזרד: כל אפליקציה שמישהו בונה, הוא מחליט מהי רמת המידע שהוא מחליט להעלות לציבור.

<פיליפ אזרד: אנחנו, בהחלטה אסטרטגית של ראש הרשות, מעלים את כל המידע בזמן אמת לאוויר.

<פיליפ אזרד: זה נמצא באתר של העירייה, יש שקיפות עירונית, שקיפות סביבתית.

סתיו שפיר: זה מעורר הערכה.

<פיליפ אזרד: זה הדור הבא - - -

סתיו שפיר: פשוט מדהים, וזה בדיוק גם המכשיר שאפשר לשתף ולהעביר הלאה.

סתיו שפיר: מאיפה אדוני?

<יובל זנה: מישראל דיגיטלית.

<פיליפ אזרד: תודה לכל מי שעשה ואנחנו נמשיך ונתרום את חלקנו.

סתיו שפיר: נציג ישראל דיגיטלית, בבקשה.

<יובל זנה: בשנה האחרונה עשינו מספר פעילויות בתחום הרשויות המקומיות, והשקיפות היא משהו שחוצה את כולן.

<יובל זנה: אתחיל עם הדבר הכי גדול והכי משמעותי – הוצאנו לפני שלושה חודשים קול קורא לתמיכה ברשויות מקומיות שמאפשר להם לקבל תמיכת תקציב עבור בנייה של אתר אינטרנט, ניהול של דף פייסבוק ופניות תושבים, ועוד מערכות ליבה שתיכף אתייחס אליהן, והמטרה היא שלשום רשות לא יהיה מצב שאין לה אתר אינטרנט.

פנינה תמנו: מה ההיענות לקול קורא?

<יובל זנה: מעל 90% מהרשויות ענו לקול קורא.

<יובל זנה: 232 רשויות מתוך 255.

סתיו שפיר: יש דרישה.

<יובל זנה: יש דרישה מאוד גדולה.

<יובל זנה: בקול קורא הכנסנו את הסטנדרט שהם אמורים לעמוד בו על מנת לקבל את התקציב, שזה אומר החל מהסטנדרט הטכנולוגי שזה צריך להיות רספונסיבי, זה צריך להיות בעל נגישות לבעלי מוגבלויות, כל עניין השירותים, טפסים מקוונים, תשלומים וכולי, וכמובן עניין התוכן ומה צריך להיות שם מבחינת שקיפות.

<יובל זנה: אפשרנו להם גם לקחת מערכות שהן יותר בליבה שמאפשרות שקיפות, כמו ניהול ידע בתוך העירייה, כמו שיפור מאגרי מידע וכולי.

<יובל זנה: אנחנו מתעסקים גם בתחום ההון האנושי ברשויות המקומיות.

<יובל זנה: נגמר בדיוק מחזור של מובילים דיגיטליים בשלטון המקומי, ואני רואה כאן הרבה נציגים מאילת, טייבה, נתניה, וכמובן גברת זמיר היתה חברה במחזור הזה.

<יובל זנה: הרעיון היה לחשוף אותם לפוטנציאל שהדיגיטציה יכולה לסייע להם, וכמובן גם שקיפות בתוך זה.

<יובל זנה: אני רואה כאן את - - - אנחנו עושים פיילוט עם עיריית באר שבע לשיפור מאגרי מידע של רשויות מקומיות, הם הרשות הראשונה בארץ שהקימה פורטל open data בקוד פתוח, והשנייה בארץ - - - אחרי תל אביב הם השנייה שהקימו פורטל open data וכמובן הם הראשונים שעשו את זה בקוד פתוח, ואנחנו הולכים להרחיב את זה.

<יובל זנה: זה היה פיילוט בשנה האחרונה ואנחנו הולכים להרחיב את זה בגדול.

<יובל זנה: וכמובן, עם האפשרות לשכפל את זה לרשויות מקומיות אחרות.

<יובל זנה: אנחנו כרגע בדיונים מול אגף תקציבים, איך אפשר לקחת את זה וכל רשות שתרצה לשפר מאגרי מידע תוכל לעשות את זה באופן קל, עם סטנדרטים מובנים.

סתיו שפיר: אגב, בהקשר של נגישות, אני יודעת שגם חברת הכנסת לשעבר פנינה תמנו-שטה רצתה לשאול את השאלה הזאת – נגישות לאוכלוסיות מיוחדות?

סתיו שפיר: - - -

פנינה תמנו: שקיפות זה דבר חשוב, אבל אסור שזה יישאר מנת חלקם של מי שיכולים להיות נגישים.

פנינה תמנו: צריך לזכור שיש גם אוכלוסיה ותיקה, אזרחים ותיקים, עולים חדשים, ולקחת את זה בחשבון.

פנינה תמנו: כמובן שזה נדבך נוסף - - -

סתיו שפיר: אתם בישראל דיגיטלית מסתכלים על זה?

<יובל זנה: כמובן שמסתכלים על זה.

<יובל זנה: אל"ף, כל העניין של ההנגשה של אתר האינטרנט לבעלי מוגבלויות זה פן אחד.

<יובל זנה: מצד שני, לצורך הדוגמה, חבל מודיעין שהיה בפרויקט של מובילים דיגיטליים – כל רשות עשתה פרויקט, הפרויקט של חבל מודיעין היה לעשות אוטובוס נגישות, אוטובוס שעובר במועצה האזורית ומנגיש את הנתונים לאנשים שהם לא בעלי אוריינות דיגיטלית, שלא יכולים להגיע למועצה, אז המועצה באה אליהם, והם יכולים לעשות באוטובוס של המועצה את כל הפעילויות ומעבר לזה.

<יובל זנה: לדוגמה, לשלם חשבון חשמל, דברים של ביטוח לאומי וכולי.

סתיו שפיר: רעיון מקסים.

סתיו שפיר: אנחנו חייבים להתקדם.

<יובל זנה: יש כמובן עוד דברים - - -

סתיו שפיר: נציג באר שבע, ממש בקצרה.

<יהוד מרסיאנו: שמי יהוד מרסיאנו, אני מעיריית באר שבע.

<יהוד מרסיאנו: אנחנו בקשר עם העמותה שנים אחדות, ואני רוצה להודות על שיתוף הפעולה, גם העבודה עם הסטודנטים, שזה מאוד חשוב - - -

סתיו שפיר: בבקשה, רק תראה את הדוגמאות.

סתיו שפיר: כולם פה מברכים ומוקירים וזה נפלא.

<יהוד מרסיאנו: שני דברים שאני רוצה לדבר עליהם.

<יהוד מרסיאנו: האחד, דיברו פה על מה שמעבר, אז הרבה פעמים לרשות מקומית אין את המשאבים להביא את המידע בצורה כזו שהתושב יכול להשתמש בו ולהבין מה קורה שם.

<יהוד מרסיאנו: התפיסה שלנו אומרת שאולי יש מישהו בחוץ, גופים טכנולוגיים כאלה ואחרים שיכולים לקחת את המידע, לעשות את הקסמים שלהם ולהנגיש בצורה הרבה יותר טובה את המידע לתושבים.

<יהוד מרסיאנו: כפי שדיבר ידידי פה מישראל דיגיטלית, ואנחנו בעצם שותפים בפרויקטים אחדים בהקשר הזה – הקמנו פורטל של open data וכרגע אנחנו בפיילוט.

<יהוד מרסיאנו: העלינו 30 מאגרים בפורמט סטנדרטי, קוד פתוח.

<יהוד מרסיאנו: המשמעות של קוד פתוח היא שאין פה איזשהו רכש של תוכנה ובעם כל אחד יכול לשכפל את הפתרון.

סתיו שפיר: כמו שצריך, בטח בבירת הסייבר הישראלית.

<יהוד מרסיאנו: הפרויקט השני שעשינו זה פרויקט של מעורבות תושבים, ובעצם הוא נותן עוד מעטפת מעבר למדד שראינו פה ומדבר על מספר תחומים שחשוב לפרסם מידע לגביהם.

<יהוד מרסיאנו: זה בעצם לגרום לתושבים להיות מעורבים.

<יהוד מרסיאנו: בסופו של דבר, זה לגרום להם להיות מרוצים.

<יהוד מרסיאנו: אנחנו מאמינים בזה שכשתושבים יהיו מעורבים בקבלת החלטות ובמה שקורה בעיר הם יהיו הרבה יותר מרוצים.

<יהוד מרסיאנו: אני לצורך העניין, איזושהי פונקציה מקצועית, לא ברמה של המדיניות בעיר, אבל כמובן, דיברו פה על רוח המפקד, רוביק דנילוביץ, כל הנהלת העיר, ובעצם המטרה היא לייצר שפה אחידה בין כל העובדים בעירייה, ראש העיר, מלמעלה עד למטה, שזאת הכוונה.

סתיו שפיר: מעולה, ואנחנו מזמינים את כולם להסתכל על מה שעשיתם.

סתיו שפיר: אפשר ללמוד מזה המון.

סתיו שפיר: תלמדו מערי הדרום, תראו מה שקורה שם.

סתיו שפיר: נציגת משרד הפנים, בבקשה.

<רינת שפרן: אני רוצה להגיד משהו מעבר לברכות לשבי"ל על השפעת עמותות כמו שבי"ל וגם של הוועדה הזאת על משרדי הממשלה.

<רינת שפרן: אנחנו יצאנו מהוועדה הזאת - - - בשנה שעברה אחרי בערך שנתיים של שיחות עם יפעת בהבנה שאנחנו כן צריכים לחצות את הרוביקון הזה.

<רינת שפרן: הלכנו למנכ"ל, הצגנו מדיניות והוא בעצמו עשה את קפיצת המדרגה הזאת ממשרד שכמעט לא עסק בשקיפות למשרד שזה נמצא בתוכנית העבודה שלו.

<רינת שפרן: אני רוצה לשקף את הדברים שנעשו ואת הדברים שעומדים לעשות, ויפעת שהיא שותפה שלנו בנושא יכולה גם להעיד.

<רינת שפרן: הדבר הראשון היה ההחלטה שעושים את זה, ואני חושבת שהרבה פעמים היא הדבר הגדול, אותו רוביקון שאופיר פינס דיבר עליו לפני כן.

<רינת שפרן: אימצנו את המדד של עמותת שקיפות בינלאומית לתוך תוכנית העבודה שלנו, והוא נמצא עכשיו ככלי שבו אנחנו מודדים גם את עצמנו, ואנחנו נמצאים בשלב הבא, ברצון להרחיב את המדד ולהתייחס לכל אותם פקטורים של שקיפות שכיום אינם נכללים בו, להרחיב אותו גם לרשויות שאינן ערים ונמצאים על כך בדיונים.

<רינת שפרן: אני - - - פה על ראשי הרשויות שביקשו להצטרף ליוזמה הזאת ורוצה לראות את זה כמין מהלך אחיד ממשלתי.

<רינת שפרן: ואז החלטנו שאנחנו מתחילים להסתכל על עצמנו ועבדנו בשנה האחרונה על איתור המידע אצלנו.

<רינת שפרן: הרבה פעמים המידע הזה איננו נגיש גם בתוך המשרד, טיובו, הנגשתו, וזה היה מהלך מאוד קשה מבחינתנו.

<רינת שפרן: הדבר הראשון שאנחנו מעוניינים לעשות והוא יקרה בפברואר 2018 הוא האקתון של הנגשת מאגרי המידע שלנו.

<רינת שפרן: זאת אומרת, אם עוסקים בשקיפות של הרשויות, גם המשרד צריך להסתכל על עצמו מן הסתם - - -

סתיו שפיר: מעולה.

<רינת שפרן: וזה משהו שמן הסתם עוד נדון בו פה ונשמח לבוא ולהציג את המהלך כאן בצורה רצינית.

סתיו שפיר: מעולה, נשמח מאוד.

<רינת שפרן: אני רוצה להגיד משהו שקשור לוועדת השקיפות של שבוע שעבר.

<רינת שפרן: בתוך המשרד אחרי התייעצויות הוחלט בשלב הזה לא ללכת לכיוון של הוספת רגולציה.

סתיו שפיר: זאת לא הוספת רגולציה.

סתיו שפיר: אל תשימו את זה תחת הכותרת הזו, כי זה לא.

סתיו שפיר: כבר היום, כל רשות שמתבקשת לשלוח את המידע הזה מחויבת על פי חוק לשלוח את המידע, ואין פה רגולציה עודפת.

סתיו שפיר: להיפך, יש פה הפחתת רגולציה.

סתיו שפיר: זה יהיה הרבה יותר פשוט שהמידע פשוט יונח באתר.

<רינת שפרן: את צודקת.

<רינת שפרן: אני הראשונה שאסכים איתך.

<רינת שפרן: אני רק רוצה להגיד שהעובדה שאנחנו לא מתכוונים לחייב איננה אומרת שאיננו מתכוונים לעסוק בנושא ושאיננו עוסקים בנושא.

<רינת שפרן: ואנחנו כן מאמינים שבאמצעים רבים מדד כזה, ברגע שהוא הופך לממשלתי הוא אמצעי מאוד משמעותי עבור רשויות מקומיות.

<רינת שפרן: אנחנו כן מתכוונים לעסוק בנושא ואנחנו נמצאים בתהליך הלמידה שלו אצלנו.

סתיו שפיר: ממה אתם חוששים?

סתיו שפיר: אני לא מצליחה להבין אתכם.

סתיו שפיר: אין פה שום ניהול עודף.

סתיו שפיר: להיפך, זה פחות ניהול.

סתיו שפיר: יהיה פה פיקוח שהוא פיקוח ציבורי של האזרח.

סתיו שפיר: מעבר לכל זה, יש לכל אזרח זכות בסיסית לדעת מה קורה עם הכסף שלו.

סתיו שפיר: זה בכלל לא נתון להחלטה שלכם היום.

סתיו שפיר: זה כבר החוק.

סתיו שפיר: ממה אתם חוששים למען השם?

<רינת שפרן: קודם כל, צריך להבין שזה משרד ממשלתי שבאמת לא נגע בתחום.

<רינת שפרן: זו קפיצת מדרגה - - -

סתיו שפיר: בסדר, אבל זה התפקיד שלכם.

<רינת שפרן: נכון, נכון, ואנחנו מאמצים אותו ומקבלים אותו.

<רינת שפרן: אני חושבת שיש אצלנו חשש גדול, ומרדכי אמר את זה באופן מאוד ברור בשבוע שעבר, מהעניין של עד כמה אנחנו אומרים לרשויות בדקויות איך לעשות את הדברים.

סתיו שפיר: הן כבר חייבות.

<רינת שפרן: הדברים שהן חייבות, הן חייבות.

<רינת שפרן: הרי אנחנו לא מדברים על זה.

סתיו שפיר: אנחנו מדברים על זה.

<רינת שפרן: אנחנו מדברים על הדברים הנוספים.

סתיו שפיר: לא, אנחנו מדברים על זה.

סתיו שפיר: הן כבר חייבות.

סתיו שפיר: פשוט במקום שאזרח יצטרך ללכת ולטרטר ולפרפר כדי להשיג מידע, שזה לא הוגן ולא תקין, וגם המון פעמים תוך הוצאת כספים, כי צריך להגיע לעתירות ולכל מיני דברים כאלה, וסתם ליצור עומס, זה יפורסם בצורה נקייה ופשוטה.

סתיו שפיר: בשנה הראשונה והשנייה זה מאמץ, אחר כך זה נהיה רגיל.

סתיו שפיר: נורא פשוט.

<רינת שפרן: אנחנו לא חולקים על הצורך והערך של זה.

<רינת שפרן: אנחנו חלוקים על הדרך, ואני חושבת שאנחנו גם עם הזמן נתקדם לכיוונים יותר אקטיביים בתחום.

<רינת שפרן: אני רוצה להגיד משהו לסיום, שאני חושבת שישמח אותך.

<רינת שפרן: אחרי הוועדה בשבוע שעבר חזרנו למשרד, ואז אתמול אחרי סוף השבוע המנכ"ל אמר, אתם יודעים מה, בואו נכנס דיון ונדון באפשרות של הרחבת חובת הדיווח של רשויות.

<רינת שפרן: התכנס דיון פנימי אצלנו במשרד, נשמח לבוא ולדווח על הנושא ברגע שזה יקרה, אבל אני אומרת את זה בעיקר כדי להראות את ההשפעה שכן קיימת לדיונים כאן - - -

סתיו שפיר: תודה רבה.

סתיו שפיר: אנחנו שמחים, ואנחנו גם נדחף לשם.

סתיו שפיר: סימון, בבקשה.

<סימון אלפסי: אני חושב שזה יעודד הרבה רשויות כן להיכנס לשקיפות.

<סימון אלפסי: אני מציע להציע למשרד הפנים להכניס את הפרמטר הזה של שקיפות גם בקבלת פרס ניהול תקין, ואז זה יקדם את זה בצורה בלתי רגילה.

סתיו שפיר: רעיון מעולה, מעולה.

סתיו שפיר: רשמת?

<רינת שפרן: זה אחד הדברים שאנחנו מדברים עליו.

סתיו שפיר: רעיון מצוין.

סתיו שפיר: תודה רבה.

סתיו שפיר: חברים, אני חייבת לסכם את הדיון המאוד-חשוב הזה.

סתיו שפיר: אני מתנצלת בפני מי שלא יכול לדבר.

סתיו שפיר: אני שוב רוצה להודות בראש ובראשונה לעמותת שקיפות בינלאומית בראשות השופטת בדימוס נילי ארד, ליפעת זמיר, לחברי העמותה, לחברי ועדת ההיגוי ולשאר השותפים שעמלים כל השנה על בניית המדד החשוב הזה, ואנחנו רואים את התוצאות המדהימות.

סתיו שפיר: והכי חשוב לי לחזק אתכם, ראשי הרשויות ועובדי הרשויות המקומיות, אתם עושים את הפוליטיקה הכי חשובה והכי משמעותית לאזרח – פוליטיקה, אני מתכוונת עכשיו במובן היפה של פוליטיקה, כפי ש היא אמורה להיות.

סתיו שפיר: אתם באמת נמצאים שם כדי לדאוג לאזרח במגע הישיר והראשון.

סתיו שפיר: אני מאמינה שאתם צריכים לקבל יותר כוח - -

<סימון אלפסי: אשרי המאמין.

סתיו שפיר: - - ואני מאמינה שלצד הכוח הזה צריכה להיות מחויבות מאוד מאוד ברורה לשקיפות, לביקורת, להתייעלות, וכמובן לכך שאתם תקבלו את התקציבים בזמן ותוכלו לעבוד מולם בצורה רצינית.

סתיו שפיר: וליד התקציב, דיווח מלא על כל הפעולות כי לאזרח מגיע לדעת מה עושים עם הכסף שלו, וכי רק כשיש שקיפות אפשר באמת להימנע ממקרים מצערים שאנחנו יודעים עליהם ולבנות שירות שהוא הרבה יותר טוב לאזרח.

סתיו שפיר: אנחנו מאוד מעריכים את זה שטרחתם להגיע.

סתיו שפיר: אנחנו יודעים שיום עבודה שלכם הוא מאוד קשה.

סתיו שפיר: ואני רוצה להגיד כשאיפה להמשך – סטארט-אפ ניישן היא לא סתם כותרת.

סתיו שפיר: הגיע הזמן פה לסטארט-אפ סיטיז.

סתיו שפיר: יש לנו יכולת טכנולוגית מדהימה בישראל.

סתיו שפיר: אנחנו בירת הטכנולוגיה, המדע והיכולות.

סתיו שפיר: אנחנו יודעים למצוא פתרונות לבעיות.

סתיו שפיר: בואו נגייס את כל המוחות הטובים האלה כדי למצוא פתרונות לבעיות במרחב המקומי, במרחב העירוני, במועצות ובכל מקום.

סתיו שפיר: אנחנו יכולים לעשות את זה באמצעות האקתונים, באמצעות שיתוף ציבור כמו שהראו פה גם באר שבע, אילת ונתניה, ולהעביר מאחת לשנייה את הכלים שכבר בנינו, באמצעות זה שאיפה שיש לכם אתגרים תפנו אלינו, אנחנו כאן בוועדה נייצר ביחד עם החברה האזרחית פתרונות לאתגרים שלכם, בלי כסף, בלי עוד מטלות ובעיות עליכם.

סתיו שפיר: להיפך, פשוט שזה יגיע ויוכל לעבור.

סתיו שפיר: אנחנו קוראים למשרד הפנים למלא את האחריות שלו כרגולטור פה, ולדאוג לייצר סטנדרטים שהם יותר גבוהים.

סתיו שפיר: ועדת שקיפות פנתה ופונה לכל 257 הרשויות עם בקשות ספציפיות לגבי פרסום תקציבים והתקשרויות, ואנחנו מצפים לראות את התשובה כי על בסיס זה אנחנו נייצר את המדד ואנחנו נקיים את מה שהבטחנו פה, קבוצה שתבנה ביחד את הסטנדרט הזה בשיתוף פעולה איתכם.

<נילי ארד: אנחנו נעשה את זה.

<נילי ארד: בהחלט.

סתיו שפיר: אני מצפה לתוצאות מדהימות.

סתיו שפיר: זאת שנת בחירות, ודווקא בגלל שזאת שנת בחירות זאת הזדמנות מעולה לעשות את הדברים האלה.

סתיו שפיר: תודה רבה לכולכם.